Energyobserver - PROCENI, PREDVIDI I DELUJ! INTERVJU\nEP: Na prošlogodišnjoj EPI rang listi (indeks zaštite životne sredine), Portugal je bio na 27. mestu. Koji su glavni ekološki izazovi sa kojima se Portugal danas suočava?\nMarija Viržinija Mendes da Silva Pina: Trenutno je naš glavni izazov suočavanje sa posledicama pandemije koronavirusa, ali to nam neće smetati da bolje odgovorimo na izazove u oblasti životne sredine, jer se to prožima. Štaviše, koliko ćemo biti otporni u budućnosti zavisiće od postizanja uspešnog i održivog oporavka. Jedan od prioriteta portugalskog predsedavanja Savetom EU je promocija evropskog oporavka, pre svega u pravcu klimatske i digitalne tranzicije, koji će se razvijati uporedo sa aktivnostima na primeni Evropskog zelenog dogovora. Portugal želi da bude primer i doprinese evropskom liderstvu u klimatskim akcijama, budući da nam je glavni cilj odobrenje Prvog evropskog zakona o klimi. Portugal će se usredsrediti i na sprovođenje efikasne cirkularne ekonomije i na dobro osmišljenu javnu politiku za obezbeđivanje energetske tranzicije, kako bi se smanjila zavisnost od fosilnih goriva i nastavili napori da se smanji emisija CO2 . To znači i usvajanje strategija ublažavanja i prilagođavanja na klimatske promene i rešavanje gubitka biodiverziteta, jer je to takođe izazov koji nas brine. I da naglasim najvažniju temu za Portugal: očuvanje i održivo korišćenje resursa okeana i mora i razvoj plave ekonomije.\nEP: Shodno smernicama Svetske zdravstvene organizacije, kvalitet vazduha u Portugalu se smatra sigurnim. Međutim, podaci pokazuju da bi Estareža, Almada, Faro i Lisabon mogli dosegnuti visok nivo zagađenja vazduha. Koji su glavni izvori zagađenja vazduha u Portugalu?\nMarija Viržinija Mendes da Silva Pina: Prema Izveštaju o stanju životne sredine, saobraćaj, industrija i proizvodnja energije najveći su zagađivači vazduha u Portugalu. Ovi sektori ispuštaju u atmosferu neka od najštetnijih jedinjenja po ljudsko zdravlje, ekosisteme i materijale. Geografska područja koja pominjete su ili izuzetno urbana ili industrijska, što znači da na njihov kvalitet vazduha više utiču gorenavedeni problemi. Ipak, stvari se menjaju. Na primer, prisustvo najštetnijih jedinjenja u atmosferi pao je 38 odsto od 1990. godine. Portugalska nacionalna vazdušna strategija (ENAR 2020) radi na poboljšanju kvaliteta vazduha – da bi se zaštitilo zdravlje ljudi, kvalitet života građana i očuvali ekosistemi – a taj cilj je postavljen na tri ose: Proceni, Predvidi i Deluj. Merama koje se preporučuju u okviru strategije treba da se postignu ciljevi kvaliteta vazduha predloženi u Programu čistog vazduha za Evropu i doprinese obavezi prema Zelenom rastu, u skladu sa nacionalnim instrumentima klimatske politike, tako da možemo očekivati dalja poboljšanja u tom poglavlju.\nEP: Koje biste programe izdvojili kao originalne portugalske zelene izume?\nMarija Viržinija Mendes da Silva Pina: Istakla bih dva programa, koje je podržalo naše Ministarstvo za životnu sredinu i klimatske akcije. Možemo ih svrstati u zelene primere koji su primenljivi i u drugim zemljama. Pokrenuti su u okviru našeg Fonda za zaštitu životne sredine, koji je ključan instrument za sprovođenje politike zaštite životne sredine i ispunjavanje nacionalnih i međunarodnih ciljeva i obaveza vezanih za klimatske promene, vodene resurse, otpad i očuvanje prirode i biodiverziteta. Prvi program je PART (Program podrške smanjenju tarifa za javni prevoz), koji pruža finansijsku podršku za borbu protiv negativnih efekata prevoza, kao što su gužve, emisija gasova sa efektom staklene bašte, zagađenje vazduha, buka, potrošnja energije i društvena isključenost. Istovremeno se koristi za smanjenje troškova javnog prevoza jer PART izdvaja godišnji budžet za sekretarijate za saobraćaj da bi mogli da primene niže tarife. Drugi je Program podrške održivijim zgradama, koji se primenjuje od 2020. godine. On ima za cilj da obezbedi intervencije u zgradama u cilju njihove održivosti i energetske rehabilitacije. Može se smatrati merom koja ima višestruki efekat na ekonomiju, jer podstiče zaposlenost i napredak na lokalnom i nacionalnom nivou. Ovim programom se širom Portugalije finansiraju sve intervencije u zgradama sagrađenim do 2006. godine kojima se promoviše obnova, dekarbonizacija, energetska efikasnost, efikasnost vode i cirkularna ekonomija.\nEP: Kako klimatske promene utiču na život Portugalaca i životnu sredinu?\nMarija Viržinija Mendes da Silva Pina: Svi scenariji predviđaju značajan porast prosečne temperature u Portugalu do kraja 21. veka, kao i veću učestalost i intenzitet toplotnih talasa, koji mogu izazvati sušu i povećani rizik od šumskih požara. Imajući u vidu ovaj scenario, Portugal je usvojio dve nacionalne strategije. Prva je Nacionalna strategija prilagođavanja klimatskim promenama (ENAAC 2020), koja predviđa da se zemlja prilagodi posledicama klimatskih promena, kroz primenu rešenja zasnovanog na tehničko-naučnim saznanjima i dobrim modelima. Strategija ENAAC 2020 obuhvata tri cilja: poboljšanje nivoa znanja o klimatskim promenama, sprovođenje mera prilagođavanja i promociju integracije prilagođavanja u sektorske politike. Drugi je Nacionalni program za prilagođavanje klimatskim promenama (P-3AC), koji dopunjuje ENAAC 2020 i razvija njegov drugi cilj, a to je primena mera za prilagođavanje. On pokriva nekoliko mera, kao što su sprečavanje seoskih požara, očuvanje i poboljšanje plodnosti tla, efikasno korišćenje vode, otpornost ekosistema, sprečavanje toplotnih talasa, bolesti, štetočina i invazivnih vrsta, zaštita od poplava, zaštita obale, a uključuje i obuku, svest i alate za prilagođavanje.\nIntervju vodila: Jovana Canić / ENERGETSKI PORTAL SRBIJE\nIntervju u celini možete da pročitate u Magazinu Energetskog portala VODNI RESURSI jun 2021. – septembar 2021.


Policija grada Nima na jugu Francuske uhapsila je muškarca osumnjičenog da je izveo pokušaj ubistva uletanjem automobilom u gomilu ljudi, pri čemu su lakše povređene dve osobe, prenosi AP.\nNavodi se da je portparolka policije saopštila da je automobil tog muškarca zaustavljen barikadom na putu u gradu u kojem se ovog vikenda održava tradicionalni godišnji festival povodom berbe grožđa.\nMuškarac je uhapšen nakon incidenta koji se desio oko 1.30 posle ponoći.\nNavodi se da je policijska portparolka kazala da nema informacije o motivima, ali je dodala da istragu vodi redovna policija, a ne antiteroristički istražitelji koji se uključuju kada se sumnja na terorizam.\nLokalni list "Midi libr" objavio je da su prolaznici zaustavili osumnjičenog, koji ima 30-ak godina, kada je pokušao da pobegne sa mesta incidenta.


Boston bolji od Filadelfije, Marjanović se navikava na novi tim [VIDEO] - Sportska centrala\nNaslovna Košarka Boston bolji od Filadelfije, Marjanović se navikava na novi tim\nBoston bolji od Filadelfije, Marjanović se navikava na novi tim [VIDEO]\n13 feb 2019. 09:48\nBoban Marjanović je jedini srpski košarkaš koji je protekle noći igrao u NBA ligi. Njegova Filadelfija je u neizvesnoj završnici poražena od Bostona, a srpski centar je na parketu proveo 11 minuta. Za to vreme Marjanović je pogodio svoj jedini šut iz igre, dva puta bio precizan sa linije slobodnih bacanja, a uz četiri poena, imao je i šest skokova i jednu asistenciju.\nBoston, u čijim redovima zbog povrede nije bilo Kajrija Irvinga, do pobede su predvodili Al Horford sa 23 poena i Džejson Tatum sa 20 poena i 10 skokova. U poraženom timu najbolji je bio Džoel Embild sa 23 poena i 14 skokova, Džimi Batler je postigao 22 poena, ali i propustio priliku da trojkom uz zvuk sirene donese svom timu produžetak.\nLejkersi su doživeli četvrti poraz na poslednjih pet utakmica i dodatno se udaljili od Sakramenta i Klipersa koji su im rivali za osmo mesto na Zapadu. Tripl-dabl Lebrona Džejmsa (28 poena, 11 skokova, 16 asistencija), nije bio dovoljan Lejkersima da izbegnu poraz od Atlante u čijim redovima su najbolji bili Tre Jang sa 22 poena i 14 asistencija i Džon Kolins sa 22 poena.\nNajuzbudljivije je bilo u Memfisu gde je domaći tim poražen od San Antonija, a tragičar je bio Džaren Džekson, koji je promašio slobodno bacanje za produžetak, sekundu pre kraja.\nSparsi su sjajno šutirali za tri poena (13/21), a prednjačio je bišvi igrač Partizana Davis Bertans koji je pogodio četiri trojke iz isto toliko pokušaja. Letonac je meč završio sa 17 poena, a efikasniji od njega u ekipi iz Teksasa bili su Lemarkus Oldridž i Peti Mils sa po 22 poena. U Memfisu se istakao Ejveri Bredli sa rekordom karijere od 33 poena.\nU ubedljivoj pobedi Orlanda nad Nju Orleansom odličan je bio Nikola Vučević sa 25 poena i 17 skokova, dok je Golden Stejt nastavio seriju pobeda i bio siguran protiv Jute. Najefikasniji u redovima aktuelnog šampiona bio je Kevin Durent sa 28 poena, Stef Kari je postigao 24, Klej Tompson 22 poena. U Juti su bolji od ostalih bili Donovan Mičel sa 25 poena i Rudi Gober sa 13 poena i 16 skokova.\nToronto ostao u životu nakon dva produžetka [VIDEO]\nBobi izrazio želju\nLilard i Mekalum zasenili sjajan Jokićev učinak, igraće se majstorica [VIDEO]\nBjelica: Nikoga ne treba terati da igra za reprezentaciju\n21 maja 2019. 11:38


Austrijiski teniser Dominik Tim, pobednik beogradskog izdanja Adria Tour-a, po povratku iz Srbije testiran je na korona virus.\nKako prenosi austrijski "Kronen cajtung", njegov rezultat je negativan, odnosno nije zaražen novim SARS-CoV-2 tipom korona virusa.\nDominik Tim se u ponedeljak privatnim avionom vratio u Beč i zajedno sa svojim trenerom Aleksom Štoberom je testiran.\nAustrijanac Dominik Tim tokom finala Adria tour turnira u Beogradu protiv Filipa Krajinovića\nOba njihova nalaza bila su negativna tom prilikom.\nAustrijanac, treći igrač sveta, trijumf na Adria Tour-u proslavio je na privatnoj zabavi u Beogradu zajedno sa svim teniserima koji su učestovali na humanitarnom turniru.


U16 - Langović vodio Srbiju do 1/4 finala EP! - Sportske.net\nU16 - Langović vodio Srbiju do 1/4 finala EP!\nNa Evropskom prvenstvu koje se igra u Podgorici, naša kadetska reprezentacija je uspela da savlada Nemačku i da se plasira u četvrtfinale.\nKadetska reprezentacija Srbije uspela je da slavi protiv Nemačke u okviru osmine finala Evropskog prvenstva u Podgorici sa 59:55.\nNaši su odmah stavili do znanja Nemcima da su bolji tim, poveli su sa 9:2, ali su Nemci počeli krajem prve četvrtine da sustižu mlade "orlove", ali nisu uspeli u tome pošto je na semaforu pisalo 15:17.\nPoveli su Nemci početkom druge deonice, ali je onda proradio Langović, doveo je našu reprezentaciju uz pomoć Pažina do 25:33. Ipak, Nemci su ponovo uspeli da se održe u meču, nisu dozvolili našoj reprezentaciji da se odvoji, a poenima van Slotena su došli i do 35:33.\nPažin, Živanović i Karapandžić su vratili +7 za Srbiju pred kraj treće deonice, a kada je Langović sredinom poslednje deonice doneo Srbiji prednost od +9, mislili smo da smo na pragu plasmana u četvrtfinale.\nNemci se sa dve uzastopne trojke vraćaju u meč, ali su naši ostali pribrani i izdržali do samog kraja za konačnih 59:55.\nVan Sloten sa 13 poena je bio najbolji u Nemačkoj, dok je Langović sa 18 poena i 20 skokova (9 ofanzivnih) dominirao danas. Pored Langovića, jedino je još Pažin bio dvocifren sa 15 poena.\nU četvrtfinalu čekamo pobednika duela Estonija-Španija.


Opšti izbori u novembru\nPregovarački tim Kosova i šef UNMIK-a Joakim Riker složili su se da se i lokalni i parlamentarni izbori održe u novembru, a tačan datum se tek treba odrediti. Predsednik Kosova Fatmir Sejdiu izjavio je da do izbora na Kosovu neće biti vakuuma i da to neće uticati na odlaganje rešavanja statusa.\n“Institucije će imati legitimitet do izbora. Sve do perioda dva dana pre izbora Skupština Kosova neće biti raspuštena a Vlada i Pregovarački tim radiće”, kaže Sejdiu.\nŠef UNMIK-a Joakim Riker rekao je kako je bilo mišljenja da izbori mogu biti smetnja i razlog za odlaganje rešavanja statusa. Ali nakon analiza, kaže Riker, ocenjeno je da se i statusni i izborni proces mogu uporedo organizovati.\n“Sledeći korak je priprema zakona i određivanje tačnog datuma održavanja izbora”, rekao je Riker. On je kazao da se neće kasniti sa određivanjem datuma, te da je novembar optimalno vreme njihovog održavanja.\nČlanovi Pregovaračkog tima ocenjuju da status Kosova ostaje glavni prioritet. Ukoliko se vreme izbora podudari sa periodom odluke o statusu, onda će status imati prioritet. Predsednik Sejdiu je izrazio očekivanje da će Kontakt-grupa uskoro odrediti početak faze od 120 dana pregovora kako ne bi došlo do daljih odlaganja.


Ostali sportovi - Benč pres: Deset medalja za „Spartans“ iz Pančeva\nU Beogradu u subotu, 4.oktobra 2015.godine održano prvenstvo Srbije i „Trofej Beograda“ u benč presu. Takmičenje je održano pod pokroviteljstvom Srpske pauerlifting federacije (članica IPF federacije), koja je u našoj zemlji vodeća federacija u okviru ovog sporta.\nNa ovom takmičenju pančevački Pauerlifting klub “Spartans“ predstavljalo je šest takmičara. Snežana Milošević osvojila je zlatnu medalju u juniorskoj i seniorskoj konukurenciji do 63kg telesne težine. Branimir Babin osvojio je srebrnu medalju u kategoriji seniora do 66kg telesne težine. U muškoj juniorskoj i seniorskoj konkurenciji do 74kg telesne težine nastupili su Aleksandar Kolocka i Filip Vlajić. Aleksandar je zauzezeo prvo mesto u juniorskoj i prvo mesto u seniorskoj kategoriji, dok se Filip Vlajić okitio srebrnom medaljom u juniorskoj i bronzanom u seniorskoj kategoriji.\nU kategoriji seniora do 83kg, Novak Filipović je zauzeo drugo mesto, dok je trećeplasirani bio Boško Bjelajac, koji je u kategoriji vetarana od 40 do 50 godina osvojio najsjajnije odličije. Članovima Pauerlifting kluba “Spartans“ sledi zaslužen odmor nakon kojeg kreću sa pripremama za prolećnu sezonu naredne godine.


04.09.2020 u 20:26\nVAŠINGTON - Sporazum koji je postignut u Vašingtonu o ekonomskoj saradnji Srbije i tzv. Kosova razlikuje se u jednoj, poslednjoj tački u primerku koji je potpisala Priština od onog koji je potpisao Beograd. I Beograd i Priština su, naime, potpisali svako samo svoj primerak dokumenta, a ne međusobno, a predsednik SAD je na svakom primerku potpisao pismo o namerama. Dokumenti koje su potpisali predstavnici Beograda i Prištine razlikuju se samo u poslednjoj tački, koja se odnosi na Izrael, prenosi Tanjug.\n04.09.2020 u 13:00\nVAŠINGTON – Specijalni izaslanik Bele kuće za pregovore između Beograda i Prištine Ričard Grenel izjavio je, povodom „iznenađenja” koja su se našla na pregovaračkom stolu u Vašingtonu, da nema pregovora bez iznenađenja, jer ona, kaže, vrše pritisak na obe strane da učine što više. Grenel je u intervjuu za „Newsmax” potvrdio da je Bela kuća predstavila „neka iznenađenja”, ali smatra da nijedna od strana nije bila toliko iznenađena. „Nekada se pretvaraju pred medijima da je to veće iznenađenje nego što jeste. Obe strane su obaveštene i mislim da jesmo ostvarili napredak i nadam se rešenju”, rekao je Grenel. Ističe da se runda razgovora u Vašingotnu vodila o ekonomskoj normalizaciji, jer su, kako kaže, „Srbija i Kosovo dve države” u kojima je politička borba ograničila ekonomski\n03.09.2020 u 21:59\nOdbio sam tačku o priznanju – to više ovde neće biti tema\nOdbio sam tačku o priznanju koja je bila u prvoj verziji dokumenta „Ekonomska normalizacija”, Trampovi ljudi su to uvažili, te tačke u novim dokumentima nema i to više neće biti tema, rekao je predsednik Srbije Aleksandar Vučić u Vašingtonu. On je novinarima rekao da je prvi dokument koji je ponudila američka strana Beogradu i Prištini sadržao tačku o međusobnom priznaju, koju je on odbio, te dodao da u daljim dokumentima te odredbe više nema. Vučić je novinarima preneo da je prvi dokument, koji je predstavljen nosio naslov „Ekonomska normalizacija”, i da je ministar Siniša Mali izjavu dao posle tog dokumenta. U novim varijantama, sad već drugom i trećem dokumentu, posle naše intervencije, te tačke više nema, rekao je Vučić, prenosi Tanjug. „Dođu dve strane,\nBANjALUKA - Srpski član Predsedništva BiH Milorad Dodik izjavio je da su poruke koje je neposredno pred ulazak u Belu kuću uputio predsednik Srbije Aleksandar Vučić, poruke koje bi trebalo pažljivo i dobro čitati, a iz kojih jasno proizilazi da Srbija želi kompromis, mir, stabilnost i napredak, ne samo u okviru svoje države već i u celom regionu. „Normalno je da će i u razgovorima u Beloj kući učiniti sve da zaštiti prvenstveno srpski narod na Kosovu i Metohiji, ali sam siguran da neće učiniti ništa što bi nanelo štetu bilo kom drugom narodu. U tim naporima da se očuva mir i bezbednost svih na Kosmetu, da se očuva teritorijalni integritet Srbije i da Srbi i Albanci otvore novo poglavlje u odnosima, mi mu pružamo bezrezervnu podršku”, naglasio je Dodik, prenosi Tanjug. On je ocenio\n03.09.2020 u 21:47\nHoti: Nećemo da razgovaramo o drugim temama, samo o priznanju\nNećemo razgovarati o drugim temama, osim o priznanju, poručio je kosovski premijer u kratkom uključenju iz Vašingtona za grupu albanskih novinara, a prenela je televizija Kljan Kosova na svom fejsbuk nalogu. „Neće biti nikakvog drugog razgovora sa Srbijom osim o međusobnom priznanju”, rekao je Hoti u uključenju iz Vašingtona. Hoti je još rekao da je moguće postići sporazum o ekonomskim temama, ali je naglasio da je to samo korak ka finalnom sporazumu.


Ekonomska kriza - Blic Online\nPredsednica Predstavničkog doma američkog Kongresa Nensi Pelosi ocenila je da predlog Bele kuće o potrošnji 1,3 hiljade milijardi dolara za prevazilaženje ekonomske krize izazvane pandemijom korona virusa neće biti dovoljan da se zadovolje potrebe američkih radnika i porodica.\nEvropska unija je daleko najveći spoljnotrgovinski partner Srbije, a privrednici iz Nemačke, Italije i Španije, iako je reč o ekonomijama značajno pogođenim posledicama covid krize, ne odustaju od dalje proizvodnje u našoj zemlji i razvoja investicija u Srbiji.\nSavet bezbednosti Ujedinjenih nacija podržava napore Libana za zaustavljanje ekonomske krize u zemlji i rešavanje drugih izazova, uključujući i uticaj Kovid-19, i poziva međunarodnu zajednicu da pomogne.\nPutinov pomoćnik: Rusija sposobna da se brzo oporavi od ekonomske krize\nRusija ima sve resurse i sposobna je da se brzo oporavi od ekonomske krize, izjavio je pomoćnik ruskog predsednika Maksim Oreškin.\nŠvajcarska vlada predviđa pad BDP-a od 6,7 odsto za ovu godinu, navodeći da će recesija, pokrenuta pandemijom, biti gora nego što je strahovala u martu.


Niška televizija » PUPS: Godišnja konferencija Aktiva žena\nPUPS: Godišnja konferencija Aktiva žena\nObjavljeno 10.12.2013. 16:18\nZa socijalno najugroženije penzionere u budžetu za narednu godinu, obezbeđena je novčana pomoć u većem iznosu nego 2013. godine, istakao je Milorad Stošić, narodni poslanik i potpredsednik Udruženja penzionera grada Niša na njihovoj redovnoj godišnjoj konferenciji održanoj u Mesnoj organizaciji „Božidar Adžija“.\nSve linije socijalnog davanja očuvane su u republičkom budžetu i za 2014. godnu. Posebna pažnja poklonjena je penzionerima sa najnižim primanjima.\nUdruženju penzionera grada Niša, kao i aktiv žena Pokreta ujedinjenih penzionera Srbije, održava svoju redovnu godišnju konferenciju u Mesnoj organizaciji „Božidar Adžija“, gde su sumirani rezultati rada u 2013. godini.\nUdruženje penzionera grada Niša, pored redovnih aktivnosti, sprovelo je veliki broj humanitarnih akcija za socijalno najugroženije sugrađane.\nPosle zvaničnog dela programa redovne godišnje konferencije aktiva žena PUPS i mesne organizacije penzionera „Božidar Adžija“, za sve učesnike i zvanice, priređen je prigodan muzički program.\nSNS Palilula: Jednoglasno za Vučića (VIDEO)


Pari Sen Žermen poslao je zvaničnu ponudu Laciju za srpskog reprezentativca Sergeja Milinkovića-Savića.\nFrancuski šampion ponudio je Laciju 60.000.000 evra za vezistu.\nZa PSŽ je prelazni rok već počeo, pošto su otkupili ugovor Maura Ikardija iz Intera, preneo je Fabricio Romano.\nSada francuski mediji prenose da je PSŽ poslao zvaničnu ponudu za Sergeja i da se nadaju da će Lotito prihvatiti dosta manju cifru od one koju je ranije zahtevao.\nLotito se hvalio kako je odbio ponudu od 100 miliona evra za Sergeja, ali sada će zbog velikih finansijskih gubitaka tokom pandemije koronavirusa biti primoran da prihvati manje ponude, prenosi "B92.net".\nBivši igrač Vojvodine i Genka odigrao je ove sezone 31 utakmicu u dresu Lacija.\nPostigao je 5 golova i upisao 7 asistencija.


NBS Dvostruko manje falsifikovanih novčanica u opticaju odnosu na isti period 2016. godine\nU prvoj polovini ove godine, u postupku ekspertize novca primljenog pod sumnjom da je falsifikovan otkriveno je 2.228 komada falsifikovanih novčanica gotovog novca, što je za 26,3% manje nego u istom periodu prethodne godine, kada je otkriveno 3.023 komada tih novčanica. U strukturi otkrivenih falsifikata novčanica gotovog novca, dominantno učešće imaju falsifikovane novčanice od 2000, 1000 i 500 dinara. Procentualno izraženo, ta tri apoena zajedno čine 95,4% broja falsifikata novčanica gotovog novca. Kada se posmatra vrednosno, u strukturi otkrivenih falsifikata novčanica gotovog novca, najveći je udeo novčanica od 2000 dinara, zatim 1000, 500 i 5000 dinara. Procentualno izraženo, ta četiri apoena zajedno čine 99,9% falsifikata gotovog novca.\nU periodu januar–jun 2017. godine, u postupku ekspertize novčanica primljenih pod sumnjom da su falsifikati otkriveno je 606 komada falsifikovanih novčanica efektivnog stranog novca, što je duplo manje nego u istom periodu 2016. godine, kada je otkriveno 1.216 komada tih novčanica. U posmatranom periodu otkriveno je 459 komada falsifikovanih novčanica evra, što je dva i po puta manje nego u istom periodu prethodne godine, kada je evidentirano 1.142 komada tih novčanica. Najčešće su se pojavljivali falsifikati apoena od 50 i 100 evra, u 54% i 27% slučajeva, respektivno.\nU prvih šest meseci ove godine otkriveno je 137 falsifikovanih novčanica američkog dolara, što je preko dva puta više nego u istom periodu prethodne godine, kada je evidentirano 63 komada tih novčanica. Od januara do juna ove godine evidentiran je pretežno falsifikat apoena od 100 dolara.\nPreostale pronađene falsifikovane novčanice su u okviru dve valute: nemačke marke (šest komada) i britanske funte (četiri komada).\nNajveći je udeo otkrivenih falsifikovanih novčanica domaće valute (78,6%) u odnosu na učešće otkrivenih falsifikovanih novčanica stranih valuta. Međutim, posmatrano po nominalnoj vrednosti, udeo falsifikata\npojedinih valuta u ukupno otkrivenim falsifikovanim novčanicama u prvoj polovini 2017. najbolje ćemo sagledati ako vrednosti pojedinih valuta izrazimo istoj valuti. Tada se vidi da je dominantan udeo, po apsolutnoj vrednosti otkrivenih falsifikovanih novčanica evra (51,9%), zatim dinara (32,7%) i američkog dolara (14,6%).\nIzvor: NBS, Sektor za poslove sa gotovinom


Otvoreni podaci: Koliko energije troši koja zgrada u Kragujevcu | InfoKG - Gradski potal - Kragujevac - Najnovije vesti\nOtvoreni podaci: Koliko energije troši koja zgrada u Kragujevcu\n15:00 | Utorak, 26 05 2020\nU okviru projekta “Lokalni razvoj otporan na klimatske promene“, u Beogradu je održana svečanost “Izazov otvorenih podataka“, a Kragujevac je jedan je od osam gradova i opština koji su dobili nagradu za svoj projekat. Cilj tog projekta je otvaranje podataka i pristup građanima informacijama koje se odnose na potrošnju energije i emisije gasova sa efektom staklene bašte na teritoriji Kragujevca\nSvečanost su organizovali Ministarstvo zaštite životne sredine Republike Srbije i Program Ujedinjenih nacija za razvoj (UNDP). Тom prilikom najboljima su dodeljene nagrade za kreativnost. Naš grad je jedan je od osam dobitnika nagrade i to za projekat “Kragujevac, otvorenim podacima u borbi protiv klimatskih promena“.\n"Projektna ideja “Kragujevac, otvorenim podacima u borbi protiv klimatskih promena“ ima za cilj otvaranje podataka i pristup građanima informacijama koje se odnose na potrošnju energije i emisije gasova sa efektom staklene bašte na teritoriji Kragujevca", kaže Ana Radojević, energetski menadžer grada Kragujevca. Grad ima ISEM bazu (Informacioni sistem za energetski menadžment) koja se koristi za prikupljanje podataka u javnim zgradama. Realizacijom projekta će ovaj sistem postati vidljiv svim građanima, a postojaće i mogućnost nadogradnja ISEM baze u delu koji se odnosi na potrošnju energije u stambenim zgradama, kao i na podatke o zagađenju životne sredine. Pregledom baze, građani će imati uvid u podatke o količini potrošene vode, električne i toplotne energije za stambene i javne zgrade. Plan je da korisnici objekata mogu lako i brzo da vide koliko energije troši bilo koja javna ili stambena zgrada, da uporede indikatore potrošnje energije, a donosioci odluka na osnovu toga odrede prioritete koje će zgrade biti energetski sanirane. Na ovaj način će se, prema rečima Ane Radojević stvoriti mogućnost da se otvore nova “zelena“ radna mesta putem energetske sanacije javnih i stambenih zgrada.\nInače, “Lokalni razvoj otporan na klimatske promene“ je petogodišnji projekat čiji je cilj da se, kroz partnerstvo javnog, privatnog i civilnog sektora, smanje emisije gasova sa efektom staklene bašte i lokalne zajednice u Srbiji učine otpornijima na promene klime. Projekat sprovodi Ministarstvo zaštite životne sredine, uz podršku Programa Ujedinjenih nacija za razvoj (UNDP) i Globalnog fonda za životnu sredinu (GEF). Partneri na Projektu su Delegacija Evropske unije u Republici Srbiji, Vlada Kraljevine Švedske, Vlada Švajcarske i nacionalni partneri poput Fonda za inovacionu delatnost i Stalne konferencije gradova i opština.\nPobednička inovativna rešenja javnog poziva “Izazov otvorenih podataka“ naći će svoju primenu u osam gradova i opština, ali i širom Srbije zbog velike mogućnosti njihove primene u različitim oblastima, a pre svega u oblasti proizvodnje i potrošnje električne energije i povećanja energetske efikasnosti.\nSaradnja sa UNDP: Uštede u javnom sektoru i niži računi za građane 13:00\nGrupa građana “Dr Vladica Stanojević“ predala izbornu listu, GIK utvrdio nedostatke 11:00\nGrupa građana “Dr Vladica Stanojević“ predala izbornu listu, GIK utvrdio nedostatke


Sastanak ministra Stefanovića sa ambasadorom Slovenije Bergantom – Srbija NAŠA Zemlja\nSastanak ministra Stefanovića sa ambasadorom Slovenije Bergantom\nby admin February 17, 2021, 1:36 pm 782 Views\nPotpredsednik Vlade i ministar odbrane dr Nebojša Stefanović sastao se danas sa ambasadorom Republike Slovenije Damjanom Bergantom.\nMinistar Stefanović je istakao da odnose dve zemlje karakteriše razvijena saradnja u brojnim oblastima. On je podsetio da je saradnja sa Evropskom unijom, kao i sa njenim članicama, jedan od prioriteta Ministarstva odbrane, kako u bilateralnom tako i u multilateralnom formatu.\nMinistar je istakao opredeljenje za intenziviranje saradnje između dveju zemalja u oblasti odbrane uvažavajući obostrani interes, posebno kada je u pitanju vojno-vojna i vojnoekonomska saradnja. On je izrazio očekivanje da će se tokom ove godine realizovati susret dva ministra odbrane ukoliko to dozvoli epidemiološka situacija.\nAmbasador Bergant podsetio je da Slovenija preuzima predsedavanje Evropskom unijom od juna ove godine i da će jedan od ciljeva tokom predsedavanja biti i pomoć zemljama regiona za članstvo u Evropskoj uniji. Ambasador je preneo podršku Srbiji u procesu evropskih integracija i angažovanju pod okriljem zajedničke bezbednosne i odbrambene politike. Takođe, Bergant je čestitao Srbiji na uspešnoj vakcinaciji stanovništva protiv Kovid-19 i na stvaranju mogućnosti da stanovništvo ima izbor više vakcina.


Pripadnici MUP-a Srbije uhapsili su 36 ljudi i podneli krivičnu prijavu protiv još jedne osobe zbog davanja i primanja mita i zloupotrebe službenog položaja, saopšteno je danas. Od svih uhapšenih, 29 je radilo na mestu čuvara u Javnom preduzeću „Srbijašume”, u više šumskih gazdinstava, dok su ostali bili zaposleni u firmi „Jela univerzal” i „Maja vud” iz Ivanjice. Krivičnom prijavom biće obuhvaćena i tridesetogodišnja žena, odgovorno lice u firmi „Maja vud”, za kojom policija intenzivno traga, javlja Beta. Policija ih sumnjiči da su davali mito čuvarima šuma kako bi prilikom eksploatacije drveta u otpremnicama unosili neistinite podatke, čime su oštetili „Srbijašume”. Šumski čuvari su, kako se sumnja, u službenoj dokumentaciji prikazivali manje količine od stvarno utovarenog\nPolicija je u Beogradu uhapsila J. P. (67) iz Vučitrna zbog sumnje da je polno uznemiravao dve maloletnice u javnom prevozu, saopšteno je danas. Po navodima MUP, osumnjičeni je juče oko 21 čas u autobusu u naselju Mirijevo, uznemiravao maloletnice a jednu od njih uhvatio je za nogu. Određeno mu je zadržavanje do 48 časova i uz prijavu za nedozvoljene polne radnje i polno uznemiravanje, biće priveden Prvom osnovnom javnom tužilaštvu u Beogradu, javlja Beta.\n16.06.2021 u 07:39\nUhapšen zbog ubistva kod Čente\nBrzom i efikasnom akcijom, pripadnici policije uhapsili su S.N. (1984) zbog postojanja osnova sumnje da je izvršio krivično delo teško ubistvo. On se tereti da je juče, u blizini Čente, ubio četrdesettrogodišnjeg muškarca, saopšteno je iz MUP-a Srbije. Osumnjičenom će biti određeno zadržavanje do 48 časova i on će, uz krivičnu prijavu, biti priveden nadležnom tužilaštvu. Dalji rad policije je u toku.\n14.06.2021 u 13:42\nVozio sa 3,77 promila alkohola u krvi\nU Rumi je uhapšen muškarac (53) koji je upravljao automobilom sa 3,77 promila alkohola u organizmu, saopšteno je danas iz Ministarstva unutrašnjih poslova (MUP). Kako se navodi u saopštenju, vozač je kažnjen sa 29 dana zatvora, novčanom kaznom u iznosu od 120.000 dinara, dobio je 15 kaznenih poena i zabranu upravljanja motornim vozilom u trajanju od devet meseci, javlja Tanjug. On se tereti za nasilničku vožnju, a policija ga je zaustavila u gradu prilikom redovne saobraćajne kontrole.


Najgore poplave na Balkanu za zadnjih 120 godina — Викиновости\nNajgore poplave na Balkanu za zadnjih 120 godina\nSlovenački vojnik na nasipu\nSlika: 1. brigada SV.\nBosna i Hercegovina/ Srbija (Beta) - Svetski mediji izveštavaju o poplavama u Srbiji i BiH kao najgorim u poslednjih 120 godina od kako se vrše merenja, navodeći da je u tim zemljama za tri dana pala količina kiše tromesečna i predviđajući novi poplavni talas reke Save.\nBritanski Bi-Bi-Si (BBC), uz ocenu da su ovo najgore poplave na Balkanu u više decenija, da su desetine hiljada morale da napuste svoje domove, navodi da se Srbija sprema za „poplavni talas“ Save u nedelju uveče, zbog vode koja može u nju da se ulije iz Hrvatske i BiH.\nBritanski medij dodaje da su dobrovoljci i spasilačke službe postavile vreće sa peskom duž Save u Beogradu, Šapcu i Sremskoj Mitrovici.\nUkupne predviđene padavine\nBBC ističe da su srpske vlasti odbile da objave broj mrtvih u poplavama u Obrenovcu.\nBBC navodi da bi vrh poplavnog talasa mogao da ugrozi i najveću termoelektranu u zemlji - „Nikola Tesla“ u Obrenovcu.\nBBC dodaje da je teška situacija i u Bosni, gde su klizišta zatrpala kuće i pomerila minska polja, postavljena tokom rata 1990-tih, i da je skoro trećina njene teritorije pogođena, a najviše severoistok zemlje.\nPrema Centru za uklanjanje mina BiH, u toj zemlji ostalo je više od 100.000 mina, a BBC upozorava da će, jednom kada se voda povuče, stručnjaci za razminiravanje morati odmah da stupe u akciju.\nAgencija AP piše da su zbog klizišta izazvanih jakim kišama u BiH stotine ljudi ostale bez kuća, dok su hiljade iz Srbije i Hrvatske napustile svoje domove zbog poplava najgorih u modernoj istoriji Balkana. Dodaje da je u poplavama najmanje 25 ljudi izgubilo život.\nAgencija ističe da je u Srbiji više od 20.000 ljudi bilo primorano da napusti svoje kuće, i da zvaničnici strahuju od još gorih poplava u nedelju uveče, zbog nabujale Save.\nAgencija Frans pres navodi da su do sada u najgorim poplavama u Bosni i Srbiji u poslednjih 120 godina poginule najmanje 34 osobe, i da se nastavlja teška borba protiv vodene stihije.\nFrans pres ukazuje da se očekuje da broj žrtava poraste, pošto se povuče voda sa ugroženih oblasti.\nAgencija ocenjuje da situacija duž sliva Save u severnoj Bosni i kroz Srbiju ostaje veoma teška i da je više od 100.000 domaćinstava bez struje u obe zemlje.\nFrans pres kaže i da je hiljade ljudi iz oblasti koje nisu bile pogodjene ovom elementarnom nepogodom došlo i pružilo pomoć svojim ugroženim sunarodnicima.\n„Tone hrane su sakupljene i transportovane žrtvama“, piše francuska agencija i dodaje da su u Bosni, etnički podeljenoj od rata 1990-tih, Muslimani pritekli u pomoć ugroženim Srbima.\nNavodi takođe da ugroženima pomažu i brojni spasilački timovi iz Rusije i zemalja EU.\nAmerički Si-En-En (CNN) piše da je „katastrofalno vreme“ uslovilo najgore poplave u Srbiji i Bosni od kada postoje podaci.\nSi-En-En dodaje da su spasioci u najgore pogođenom Obrenovcu, kraj Beograda, počeli da pronalaze prva tela žrtava, citirajući premijera Srbije Aleksandra Vučića koji je izrazio zabrinutost o tome koliko bi moglo biti pronađeno tela kada se jednom voda povuče.\nVučić je u nedelju rekao novinarima da su samo u Obrenovcu spasioci za sada pronašli tela 12 poginulih ljudi.\n„Najgore poplave na Balkanu za 120 godina” Novinska agencija Beta, 19. мај 2014. (srpski)\nPreuzeto iz „https://sr.wikinews.org/w/index.php?title=Најгоре_поплаве_на_Балкану_за_задњих_120_година&oldid=3138727”\nLeto u Srbiji 2014.\nElementarne nepogode u Srbiji\nOva stranica je poslednji put uređena na datum 19. maj 2014. u 22:35 č.


“Uloženi su veliki napori da sve tri manifestacije budu na zavidnom nivou. Živimo u svetu zasićenom informacijama, ali kulturni događaji ovog značaja jesu iskorak, utočište, opomena i osvešćenje. Oni znače mnogo da se prebrode uzburkane epohe kao što je ova u kojoj živimo”, rekao je Vukosavljević.\nOn je dodao da će na BEMUS-u biti obeležene i značajne simbolične godišnjice, poput 30 godina rada Simfonijskog orkestra i hora RTS i 50 godina postojanja Beogradskog gudačkog orkestra “Dušan Skovran”, ali da su na programu i gostovanja vrhunskih umetnika poput Zaharove i Luganskog.\n“Nama se učinilo da 20. vek još nije završen i da je to omot spisa koji nije definitivno zatvoren, a da je muzika 20. veka sa autorima pogledala nadahnuto u prošlost, videla dobro sadašnjost i naslutila razne nivoe apokaliptičnosti i spasenja u budućnosti”, rekao je Božić.\n“To je jedan od najtradicionalnijih, najizvornijih ansambala u Kini. Svi izvođači rođeni su u porodicama odgajivača stoke na mongolskim pašnjacima, a od tinejdžerskog uzrasta sticali su akademsko muzičko obrazovanje”, rekao je Čeng.\nPrimabalerina Boljšoj teatra Svetlana Zaharova i solisti Mihail Lobuhin i Ana Tihomirova gostuju u baletu Ludviga Minska “Bajadera” u Sava centru u ponedeljak, 26. oktobra.\nBeogradski gudački orkestar “Dušan Skovran” i solisti LP Duo Sonja Lončar i Andrija Pavlović nastupaju u sredu 28. oktobra u Kolarcu, a u petak 30. oktoba u Skupštini grada gostuju mladi muzičari Galina Nikolin, Ivan Bašić i Dušan Panajotović.\nIzvornom muzičkom stvaralaštvu Kosova i Metohije biće posvećen koncert u nedelju 25. oktobra, dok će u četvrtak 29. oktobra Hor “Ivo Lola Ribar” prirediti koncert “Plava grobnica”, povodom 100. godišnjice stradanja srpske vojske u Prvom Svetskom ratu.


Kamenovani autobus koji je rođake iz Beograda vodio na Zadušnice i čišćenje oskrnavljenog groblja / Foto Tanjug\nPotom su sve uglednije naše sunarodnike stavili na nekakve poternice i plakate kojima su oblepili grad - stavljajući im mete na čelo - pa se Srbi teško odlučuju i za posetu, a kamoli povratak. Sada još i falsifikovanim dokumentima pokušavaju da preotmu našu imovinu - kaže Đokica Stanojević, predsednik Udruženja raseljenih lica iz Đakovice, opisujući sudbinu oko 12.000 proteranih Srba sa područja ove opštine.\nPritom, kaže, Euleks, koji je bio zadužen za istraživanje zločina na Kosmetu, dosad nije uhapsio nijednog Srbina iz ovog grada, a kamoli podigao optužnicu.\n- Dvadeset godina smo na Zadušnice i verske praznike išli u Đakovicu pod pritiskom, suočeni sa provokacijama i napadima, a kakav je život Srba u našem gradu najblje svedoči jedina povratnica Dragica Gašić, koja ne može da kroči iz svog stana, baš kao što i tri monahinje u manastiru posvećenom Presvetoj Bogorodici, u centru grada, žive u potpunoj izolaciji - podseća Stanojević, napominjući da je do dolaska međunarodne zajednice ovde živelo oko 8.500 Srba.\nOd tada je, nažalost, uništeno trideset crkava i grobalja u svim okolnim naseljima, a hram Uspenja Presvete Bogorodice u nekadašnjoj Srpskoj ulici je nekako obnovljen i tu tragove srpstva sada čuvaju pomenute tri monahinje.\nSlike Srba viđenih za odstrel / Foto Kossev.info\n- Druga crkva u centru, posvećena Svetoj Trojici, koja je bila i kosturnica junaka iz Velikog rata je porušena i na njenom mestu je sada gradski park. Hram Svetog Lazara i Parohijski dom na groblju u Piskotama su minirani, dok je na najstarijem groblju na Balkanu, gde su sahranjeni francuski vojnici, ali i Rusi, Česi i Slovaci koji su gradili Đakovicu, nikla višespratna zgrada Opštinskog suda - zaključuje Đokica Stanojević.\n"DOBRODOŠLI" SAMO U ŠATORE\nPODSEĆAJUĆI da je u nekadašnjoj Srpskoj ulici, u centru grada, do 1999. bilo oko 2.000 naših domaćinstava, Stanojević ističe da OEBS i UNHCR nisu odobrili povratak 460 srpskih porodica koje su se dobrovoljno prijavile.\n- Kažu, možemo da se vratimo pod šatore, a od raseljenih koji su posredstvom Danskog saveta za izbeglice godinama želeli da posete svoje kuće i imanja je traženo da potpišu kako idu na sopstvenu odgovornost - zaključuje Stanojević.\n- ĐAKOVICA je bila poprište borbi snaga tadašnje SR Jugoslavije sa pripadnicima tzv. OVK, bilo je žrtava na obe strane, pa su Srbi po povlačenju naše Vojske i Policije krenuli u izbeglištvo - ističe Milenko Jovanović, predsednik Privremenog organa Opštine i podseća na Nedeljka i Darinku Šutaković koji su sa tri maloletna sina ovde ostali i posle 12. juna pa su kidnapovani, ubijeni na najsuroviji način i bačeni u bunker.\nNekadašnja Srpska ulica / Foto D. Z.\nĐakovica proterani Srbi oskrnavljen grob Đakovica vesti


Radost za najmlađe: Počelo prikupljanje paketića za udruženje "Četiri plus" u Banjaluci | BL Portal\nRadost za najmlađe: Počelo prikupljanje paketića za udruženje “Četiri plus” u Banjaluci\n30. Novembra 2021. 8:19\nUdruženje porodica sa četvoro i više djece “Četiri plus” iz Banjaluke počelo je akciju prikupljanja paketića za djecu iz ovog udruženja, kako bi im uljepšali Nikoljdan i Novu godinu.\nPredsjednik ovog udrženja Jovan Radovanović rekao je Srni da većina roditelja, koji su njihovi članovi, nije zaposlena i da čak 70 odsto njih nije u mogućnosti da svojim mališanima obezbijedi paketiće.\nOn kaže da su kontaktirali organizacije koje su godinama njihovi donatori, poput njemačke humanitarne organizacije “Adra”, koja im je više od sedam godina donor i od koje očekuju da će i ove godine obezbijediti određeni broj paketića.\nOn je naveo da banjalučko Udruženje ima više od 800 porodica koje imaju četvoro i više djece i da je ove godine dobilo više od 20 novih članova, te da im je potrebno najmanje 1.000 paketića.\n“Vjerujem da ima ljudi dobrog srca koji će nam pomoći da obradujemo naše najmlađe članove, kao i prethodnih 14 godina”, istakao je Radovanović.\nTags: Banjaluka, Četiri plus, paketići, Udruženje\nTrijumf Denver Nagetsa: Jokićev pobjednički povratak pod zvižducima Majamija\nJedna od nastarijih crkava brvnara na Balkanu: Sagrađena bez ijednog eksera VIDEO


Mladost u nedelju gostuje Partizanu\nFudbaleri Mladosti u nedelju gostuju u Beogradu gde u okviru 3.kola Super lige Srbije igraju protiv ekipe Partizana. Tim povodom u prostorijama kluba održana je konferencija za štampu na kojoj je govorio pomoćni trener Radojica Vasić.\nPre očekivanja od narednog meča, Vasić se osvrnuo na prva dva kola u kojima su plavo-beli pružili dobre partije i osvojili četiri boda:\nNa otvaranju sezone, odigrali smo nerešeno u Novom Sadu protiv ekipe Vojvodine. Svakako da je osvajanje boda na ovom gostovanju dobar rezultat, ali obzirom na razvoj situacije, posebno u drugom poluvremenu, samtram da smo mogli do pobede. Potom smo na svom terenu dočekali veoma organizovanu i borbenu ekipu Radnika, koja je u Lučane došla osokoljena posle pobedom nad ekipom Partizana. Međutim, mi smo odigrali jedan veoma dobar meč, po teškom terenu, stvorili veliki broj prilika i zasluženo slavili pobedu.\nU narednom kolu, Mladost odlazi u goste Partizanu:\nSledeću utakmicu igramo protiv veoma kvalitetnog protivnika. Možda su trenutno opterećeni igranjem na dva fronta, međutim mislim da imaju veliki fond igrača i da to njima ne predstavlja problem. Bez obzira na određene poteškoće u igri, koje su rezultirali i smenom trenera, njihova igra u polju je izgledala odlično, dok su određeni problem bili u samoj realizaciji.\nPrisutne je zanimalo, očekuje li možda novi Partizan u nedelju:\nNe poznajemo dovoljno način rada Bate Mirkovića, ali lično mislim da je dva dana malo za bilo kakvu promenu u načinu igre, očekujem Partizan u postavci kao i do sada. Ipak, svaka “šok terapija” u nekoj ekipi može izazvati pozitivnu promenu, tako da i ova promena trenera u Partizanu, može baš na narednoj utakmici dati dodatni vetar u leđa njihovim igračima.\nPotom se Vasić osvrnuo i na analizu pojedinaca u crno-belom dresu:\nImaju veoma dobro ukomponovan tim, sastavljen od odličnih pojedinaca. Po bokovima se ističu Janković i Pantić, iza napadača Suma, dok u špicu imaju Gomeša, koji je svoj kvalitet dokazao postizanjem velikog broja golova u portugalskom šampionatu.\nPlavo-beli odlaze u Beograd bez “bele zastave”:\nOvakve utakmice su ujedno najlakše i najteže za igranje. Partizan je apsolutni faforit, igra pred domaćom publikom i pokušaće da ne napravi novi kiks u šampionati. S druge strane mi ovoj utakmici pristupamo maksimalno koncentrisano i fukusirano, kako bi eventualno iskoristili mane protivnika i vratili se u Lučane sa pozitivnim rezultatom. Svi igrači su zdravi i spremni i željno isčekuju ovaj meč.\nUtakmica između Partizana i Mladosti počinje u 19,00 časova.\nViše iz ove kategorije « Mladost - Radnik 1:0 (0:0)\tPartizan – Mladost 0:0 »


Saša Vučinić, gradonačelnik Subotice, i Nemanja Simović, član Gradskog veća Subotice zadužen za sport i omladinu, primili su u četvrtak, 22. aprila, ekipe Muškog i Ženskog odbojkaškog kluba Spartak. I odbojkaši i odbojkašice su Subotici doneli mnogo radosti proteklih meseci. Sve je okončano na najbolji način, odbojkašice su plasmanom u finale plej-ofa ostvarile svoj najveći uspeh u 65 godina dugoj istoriji, a odbojkaši su osvajanjem prvog mesta u Drugoj ligi ponovo postali prvoligaši.\n- Iako sam možda više pratio utakmice odbojkašice, veliko mi zadovoljstvo pričinjavaju odlični uspesi oba kluba. Subotica je ove godine ponovo pokazala da je grad sportova, pogotovo grad odbojke. Čestitke upućujem onima koji su se borili na terenu, ali i upravi ova dva kluba jer su uspeli u ovim teškim vremenima. Nedostatak novca su nadomestili sportskim duhom, a želim im da naredna godina bude bar isto uspešna, ako ne i bolja - istakao je Vučinić.\nI Nemanja Simović je izneo reči hvale za vanserijski učinak i brojne radosti ove dve ekipe.\n- Sa minimalnim sredstvima obe ekipe su pstigle zavidne rezultate. MOK Spartak sada ima obavezu da prvo postane stabilan prvoligaš, a da u narednim sezonama napadne i Super ligu. Odbojkašice su nam ove godine već donele mnogo radosti, a što da ne i titulu u nekoj od narednih sezona. Koristim ovu priliku da naglasim da imamo odličnu saradnju sa Odbojkaškim savezom Srbije, te da ćemo i ove godine, 25. i 26. juna, biti domaćini mečeva Evrolige za odbojkašice, sastaju se reprezentacije Srbije i Bugarske - kazao je Simović.\nPredstavnici oba kluba, Josip Marković, predsednik Skupštine Ženskog odbojkaškog kluba Spartak i Dušan Guslov, predsednik Muškog odbojkaškog kluba Spartak, istakli su zadovoljstvo što je odbojka u Subotici među vodećim sportovima, pohvalili učinak igrača i igračica na terenu i zahvalili se agilnoj gradskoj upravi na pomoći bez koje bi ovi rezultati bili teško ostvarivi.\nU znak zahvlanosti za pomoć, kapiteni obe ekipe, Tatjana Bokan i Ljubiša Janjić predali su Saši Vučiniću osvojene trofeje, na čuvanje, dok ne dođu novi.


Više od 80 odsto karata prodato je za dva zajednička koncerta najvećih muzičkih zvezda regiona Nine Badrić i Vlado Georgieva koji će se održati 13. i 14. decembra u Belexpo centru u Beogradu.\nNina Badrić i Vlado Georgiev u Beogradu\nOmiljeni pop vokali u Srbiji će od 20 časova udružiti svoje talenteve i otpevati svoje najveće hitove.\nKako su najavili, pripremaju se brojna iznenađenja, a Nina će predstaviti i svoj nov “best off” album “Dani i godine” koji obuhvata pesme nastale u periodu od 2012. godine plus novu pesmu koja će početkom decembra biti objavljena.\nUgrabite svoje mesto i kupite ulaznicu na svim prodajnim mestima Tickets.rs, po ceni od 3.500 dinara za sedenje i 2.500 dinara za stajanje.\nNina Badrić i Vlado Georgiev pojavili su se na muzičkoj sceni pre više od 20 godina i do sada su objavili više solističkih albuma, singlova i dueta sa eminentnim muzičarima. Ovo je njihov prvi zajednički nastup u Beogradu, a poslednji put su svoje raskošne glasove ukrstili na koncertu Vlado Georgieva u Herceg Novom kada je Nina iz publike izašla na binu i otpevala par pesama.


Netrpeljiv prema netrpeljivima - Dubravka Stojanović - Peščanik\nNjegovo ime imalo je svoje značajno mesto i u evropskoj nauci. Držao je predavanja na brojnim univerzitetima, govorio na kongresima, objavljivao knjige i naučne radove. Bio je prijatelj sa najvećim autoritetima svetske istoriografije, koje je dovodio na svoj Okrugli sto, dajući mogućnost studentima i kolegama da čuju i da pitaju. Međunarodne veze koristio je da svojim đacima nabavi stipendije, da ih gurne u “veliki svet”, podstakne da izađu iz palanke, da vide očima drugih. Dobio je visoka nemačka priznanja za svoja istraživanja jugoistočne Evrope – Herderovu nagradu i nagradu Konstantin Jireček.


MIODRAG POLEDICA: Bićemo tranzitno čvorište regiona - Nira Press\nPočetna » MIODRAG POLEDICA: Bićemo tranzitno čvorište regiona\nPruga Beograd – Budimpešta je prvi projekat izgradnje železnice kineskih izvođača na tlu Evrope, što ima dodatni značaj za afirmaciju Srbije kao ključnog partnera Kine u oblasti saobraćaja. Dugoročno, važno je da učestvujemo u projektu i da budemo deo novih saobraćajnica koje povezuju Aziju i Evropu\nSamit šefova vlada Kine i 16 zemalja centralne i istočne Evrope u Rigi je bio veoma važan i uspešan za Srbiju, jer su potpisani ugovori za nekoliko velikih infrastrukturnih projekata – kaže za Magazin Biznis Miodrag Poledica, državni sekretar u Ministarstvu građevinarstva, saobraćaja i infrastrukture, nakon povratka iz Letonije, sumirajući rezultate posete. U javnosti je već poznato da je potpredsednica Vlade Zorana Mihajlović potpisala ugovore za tri infrastrukturna projekta, vredna 734 miliona evra: za projekat Beograd – Budimpešta (deonica Beograd – Stara Pazova), za autoput Surčin – Obrenovac i za Sektor B obilaznice oko Beograda.\n– Takođe je potpisan i Memorandum o razumevanju sa kineskom Eksim bankom o kreditiranju projekta mađarsko-srpske železnice na teritoriji Srbije. Osim toga, potpisan je i Memorandum o razumevanju o strateškom partnerstvu sa jednom od vodećih svetskih kompanija u oblasti informaciono-komunikacionih tehnologija Huawei. Komercijalni ugovor za realizaciju prve faze projekta Beograd – Budimpešta, od Beograda do Stare Pazove, vredan je 319 miliona evra. Ugovor sa konzorcijumom kineskih kompanija „China Railway International“ i „China Communications Construction Company“, predviđa izgradnju dvokolosečne pruge dužine 34,5 kilometara od stanice Beograd-Centar do Stare Pazove za brzine do 200 kilometara i predviđa da u projektu 46 odsto bude učešće radova i nabavke robe nekineskog porekla, što znači da je obezbeđen značajan prostor za domaće kompanije da učestvuju u izgradnji.


Najčešća pitanja - Kancelarija za Kosovo i Metohiju, Vlada Republike Srbije\nNaslovna » Informacije »Najčešća pitanja\nU saradnji sa UNHCR-om, Kancelarija za Kosovo i Metohiju sprovodi postupak registracije potencijalnih povratnika. Zašto registracija, mnogo lјudi se čak više puta prijavlјivalo za povratak?\nPošto se dosadašnji mehanizam za povratak pokazao neuspešnim, polazeći od potrebe da se proces povratka aktualizuje, 2009. godine pokrenut je postupak registracije zainteresovanih raselјenih porodica koje žele da se vrate na KiM.\nPolazeći od potrebe poštovanja prava IRL da se vrate u svoje domove kao i pravo da slobodno izaberu mesto svog prebivališta, potvrđujući obavezu nadležnih organizacija da osiguraju bezbedan, neometan i dostojanstven povratak interno raselјenih lica u mesto porekla, povratak njihovih imovinskih prava i obavezu da se stvore uslove za slobodno kretanje svih lica, uspostavlјen je postupak registarcije za povratak.\nPo osnovu registracije nadležne organizacije su u obavezni da preduzmu sve mere da stvore osnovne preduslove, podrže i omoguće pravo na održivi povratak. Koncept registracije IRL za povratak predstavlјa osnov, koji otvara put za iniciranje proces povratka IRL opredelјenih da se vrate na Kosovo i Metohiju.


Donacija ''Telekoma Srbija'' Opštoj bolnici Leskovac - TV 4S\nDonacija ”Telekoma Srbija” Opštoj bolnici Leskovac\nOd tv4s objavljen 4 априла, 2018\nKompanija Telekom Srbija donirala je leskovačkoj Opštoj bolnici kompjutersku opremu u vidu monitora, štampača, i laptopova vrednosti 1.200.000 dinara.\nOvo nije prva donacija Telekoma našoj zdravstvenoj ustanovi, oni su pre dve godine nama donirali preko potreban bronhoskop i deset EKG aparata, naglasio je zahvaljujući se u ime rukovodstva ovoj društveno odgovornoj kompaniji direktor bolnice doktor Nebojša Dimitrijević.\n,,Nastavljamo uspešnu saradnju koju imamo sa KompanijomTelekom koja spada u veoma društveno odgovorne firme, pogotovu prema našoj bolnici, a velika incijativa potiče i od strane grada koji ima saradnju sa ovom kompanijom kao i samog gradonačelnika Leskovca, kome želim da se zahvalim, za sve donacije do sada kao i za sve buduće koje će u narednom periodu biti upućene ka našem zdravstvenom centru” kazao je direktor leskovačke bolnice Nebojša Dimtirijević .\nOdnos Telekoma Srbije prema Opštoj bolnici u Leskovcu je nešto što mi kao kompanija znamo da cenimo, negujemo i poštujemo. Mi danas govorimo o zdravstvenoj ustanovi koja pokriva 150 hiljada stanovnika koji gravitiraju ka Leskovcu, i zbog kojih smo pre dve godine bolnici donirali preko potreban i neophodan bronhoskop a današnja donacija samo je nastavak uspešne saradnje koju imamo sa ovom zdravstvenom ustanovom, naglasio je šef službe u sektoru za prodaju u državnoj upravi Vule Vuković i dodado da sve službe u javnom sektoru koriste usluge ove nacionalne kompanije koja ima dugogodišnju partnersku saradnju sa našim gradom.\nVuković je ovom prilikom najavio da će kompanija Telekom Srbija tokom 2018. godine u grad Leskovac uložiti oko 4 miliona evra, putem projekta koji će realizovati u saradnji sa kompanijom Huavej. Reč je o projektu unapređenja fiksne mreže putem OLP tehnologije za 7000 korisnika na teritoriji grada.


Posted ponedeljak 22 10 2018 10:48:28\nKo ne čeka Steam rasprodaju sada izgleda ima pravo da se ljuti.\nProteklog vikenda, ocena Shadow of The Tomb Raider na Steamu je opala sa pozitivne na ''mešovito'', a sve zbog toga što je Square Enix odlučio da igru stavi na privremeno sniženje. Tako je, umesto 60€, igra koštala (i još uvek košta dok ovo pišemo) 40€, a stotine igrača koji su igru kupili po punoj ceni su izrazili negodovanje - negativnom ocenom.\nVećina recenzija zvuči kao kritika sniženja umesto same igre, sa komentarima poput ''igra je dobra, ali više nikada neću kupiti Square igru odmah po izlasku''. Igra je izašla 14. septembra, tako da je akcija sa 33% popusta naišla tačno jedan mesec kasnije. Frustracija je jasna, mada je većina ovih ''kritičara'' već prešla igru, ako sa uzme u obzir naznačen broj sati koje su proveli u igri.\nA šta mi mislimo o novim avanturama Lare Croft pročitajte u našoj Shadow of The Tomb Raider recenziji.\nTakođe, ovo nam je bila dobra prilika da koristimo idiotske screenshotove koje smo hvatali u Photo modu.


Prava nemačkih i srpskih potrošača? › Made-in-Germany.rs\nNedavno je nemački prodajni lanac “DM” uklonio sa svojih rafova u Austriji pastu za zube“Kolgejt”, jer je proizvođač smanjio gramažu, a ostavio istu cenu. Kada bi se tako nešto desilo u Srbiji, ovdašnje prodavnice ostale bi poluprazne, piše “Blic”.\nU austrijskim prodavnicama DM-a police za paste sada su prazne, a na njihovom mestu je obaveštenje: “Ista cena sa manje sadržaja. Zbog toga smo ih uklonili“. Kada bi se marketi u Srbiji, na primer, držali ovog principa, ispraznili bi rafove sa čokoladama, testeninama, mlečnim proizvodima, smrznutim povrćem, supama u kesicama, grickalicama, keksom, deterdžentom, ali i sa raznim drugim proizvodima kojima je u poslednje dve, tri godine smanjena gramaža, a cena ostala ista, ili čak i porasla.\nVećina čokolada u Srbiji već odavno nema 100 grama. Njihova težina je prvo pala na 90, pa još za 10 grama, a sada sve češće može da se nađe i tabla od 75 grama. Izgleda isto, ali su kockice tanje, a to primetimo tek kada je otvorimo. Pavlaka se sa 200 mililitara smanjila na 180, supa iz kesice već dugo nije dovoljna za četiri tanjira, a u prodaji mogu da se nađu i pakovanja papirnih maramica sa devet umesto deset komada.\nU udruženjima potrošača se slažu da je u pitanju obmana, ali u Ministarstvu trgovine, s druge strane, kažu da prekršaj ne postoji ako je proizvod pravilno deklarisan i ako je na omotu naznačeno koliko grama ima proizvod.\n– Reč je o klasičnom marketinškom triku, gde se u potpuno istoj ambalaži, istog oblika, s istom cenom, čak po neki put i većom, prodaje proizvod koji je do juče imao veću gramažu. Na taj način roba poskupljuje pred našim očima, a mi to ne primećujemo, jer proizvođači smatraju da potrošači većinu stvari kupuju po navici, ne proveravajući deklaracije, a sama ambalaža izgleda u detalj isto kao što je izgledala pre nego što je težina proizvoda smanjena – objašnjava Goran Papović, predsednik Nacionalne organizacije potrošača.\nAko malo bolje pogledamo, shvatićemo da su kutije muslija preko noći postale uže, broj krekera u pakovanju se smanjio, kao i broj listića u rolni toalet-papira. I dno tegle je izdignuto kako bi u nju stalo manje, u kesicama sa grickalicama ima sve više vazduha, čaše za jogurt i pavlaku su niže i uže, kockice čokolade tanje, a smrznuto povrće i testenina ne teže više pola kilograma, već 100 grama manje. Primena menjanja količine proizvoda u pakovanju omogućena je 2009. godine, kada je u Evropskoj uniji (EU) doneta direktiva kojom su ukinuti raniji propisi o obaveznim standardnim pakovanjima, što su proizvođači jedva dočekali.


Nakon 4 godine od otmice: Djeca Slavice Burmazović stigla u Srbiju - Objektivno\nOteta djeca Slavice Burmazović danas će se vratiti u Srbiju, saopštilo je jutros Ministarstvo vanjskih poslova Srbije.\nNakon četiri godine od otmice i više od tri godine od pravosnažne presude turskog suda, na osnovu dogovora srbijanskog ministra Ivice Dačića i ministra vanjskih poslova Irana Mohamada Zarifa, djeci je omogućeno da se vrate majci Slavici Burmazović, koja ih je dočekala u 10.40 sati na beogradskom aerodromu “Nikola Tesla”.\nDjeca se vraćaju u organizaciji Ministarstva vanjskih poslova Srbije, a dovešće ih ambasador Srbije u Iranu Dragan Todorović.\nSrbijanski ministar Dačić je 24. oktobra u Bakuu o tom slučaju razgovarao sa kolegom iz Irana Mohamadom Zarifom koji je tada obećao da će se lično angažovati da se vrate oteta djeca Slavice Burmazović koja se nalaze u Iranu, piše “Kurir“.\nBiH preuzela predsjedavanja Dekadom uključenja Roma\nMinistar za ljudska prava i izbjeglice BiH Damir Ljubić danas je u Podgori\nJe li danas posljednji dan miholjskog ljeta: Od sutra snijeg


Jeftini letovi za Hervey Bay - Avio karte Hervey Bay - eSky.ba\nLetovi za Hervey Bay\nPretražite letove za Hervey Bay\nProvjerite najbolje ponude letova za Hervey Bay\nVrijeme u Hervey Bayu (°C) - prosječne temperature i sunčani dani\n✔ Postoje li posebne ponude za letove za Hervey Bay na eSky.ba?\n✔ Mogu li se pobrinuti za osiguranje prilikom rezervacije leta za Hervey Bay?\n✔ Ako rezerviram let za Hervey Bay, mogu li rezervirati ujedno i smještaj?\n✔ Koje avio-kompanije nude letove za Hervey Bay?\nBudite sigurni, da na eSky.ba ponuda letova za Hervey Bay uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije za Hervey Bay\nTražite smještaj? Provjerite najbolje hotele u Hervey Bayu\nNađite smještaj u Hervey Bayu\nJeftini letovi za Australiju Jeftini letovi iz Australije Jeftini letovi za Bathurst Jeftini letovi iz Bathursta Jeftini letovi za Decatur (IL) Jeftini letovi iz Decatura (IL)\nJeftini letovi za Maleziju Jeftini letovi iz Malezije Jeftini letovi do Cayo Coco Jardines del Rey Jeftini letovi od Cayo Coco Jardines del Rey


Stotine građana u Sarajevu odali počast Selmi Agić i Editi Malkoč Žurnal - Jedina slobodna teritorija\nOsumnjičeni pobjegao u Srbiju: Stotine građana u Sarajevu odali počast Selmi Agić i Editi Malkoč\nObjavljeno: 11.10.2016. u 22:52h\nMirnim protestima i paljenjem svijeća, građani su također željeli ukazati da je neophodna bolja zaštita svih građana Sarajeva te podsjetiti na učestale sigurnosne probleme u Sarajevu\nIspred Zemaljskog muzeja u Sarajevu večeras se okupilo nekoliko stotina građana kako bi odali počast dvjema djevojkama koje su protekle noći pogunule na tom mjestu u stravičnom udesu, 21-godišnjoj Selmi Agić i 20-godišnjoj Editi Malkoč.\nMirnim protestima i paljenjem svijeća, građani su također željeli ukazati da je neophodna bolja zaštita svih građana Sarajeva te podsjetiti na učestale sigurnosne probleme u Sarajevu.\nNa konferenciji za novinare, održane tokom protesta, sarajevska policija je obavijestila javnost da je osumnjičeni vozač Sanjin Sefić pobjegao u Srbiju.\nGranična policija BiH je jutros u 6.36 sati registrirala njegov prelazak granice, preko graničnog prijelaza Uvac, kod Priboja. Za njim je raspisana potjernica, ali i za još dvije osobe koje su mu pomogle pri bijegu.\nOve informacije su saopćene na vanrednoj konferenciji za medije Ministarstva unutrašnjih poslova Kantona Sarajevo, a načelnik Sektora uniformisane policije Mevludin Halilović je novinarima iznio detalje teške saobraćajne nesreće u kojoj su smrtno stradale Selma Agić (21) i Edita Malkoč (20) iz Bosanske Krupe, studentice Univerziteta u Sarajevu.\nHalilović je naveo da je nakon obaljenog uviđaja vozač, vozač Golfa S.S. (1991), na raskrsnici ulica Zmaja od Bosne – Nulta transferzala, općina Novo Sarajevo, na semaforom neprilagođenom brzinom nije zaustavio vozilo na crvenom svjetlu te je na kolovozu udario pješakinje koje su se kretale s desne strane vozila na zelenom svjetlu za pješake.\nSefić je pobjegao sa mjesta saobraćajne nesreće. Opsežnom istragom i u saradnji sa građanima, kako je Halilović pojasnio, policija je sinoć u 00.45 sati u ulici Grbavička pronašla vozilo Golf 6 sa vidljivim oštećenjima koja su odgovarala onima nastalim u sudaru.\nU vrijeme održavanja vanredne konferencije, ispred MUP-a KS okupila se grupa građana koji mirno prosvjeduju zbog saobraćajne nesreće u kojima su poginule dvije djevojke.\nSanjin Sefić, Sigurnost, Sarajevo


Evropska komisija u Izveštaju o Srbiji preporučila otvaranje dva klastera | EurActiv Serbia\nRead time : 11 m, 13 s\nEvropska komisija je u ovogodišnjem izveštaju o Srbiji u procesu evropskih integracija preporučila otvaranje klastera 3 (konkurentnost i inkluzivni rast) i klastera 4 (zelena agenda i održiva povezanost).\nU izveštaju koji će kasnije 19. oktobra biti predstavljen na sednici Spoljnopolitičkog odobra Evropskog parlamenta (AFET) Komisija je ocenila da je Vlada Srbije ispunila više važnih merila u ta dva klastera.\n"Efikasno planiranje i koordinacija politike i dovoljni ljudski i finansijski resursi za pristupanje EU u svim uključenim institucijama treba da budu obezbeđeni kako bi se podržao obnovljeni politički fokus vlade", navodi se u izveštaju.\n"Međutim, nije bilo napretka u jačanju fiskalnih pravila kako bi se učvrstila fiskalna politika", ocenila je EK.\nU Srbiji je politička klima i dalje polarizovana, političari u raspravama koriste zapaljivu retoriku protiv neistomišljenika, a u reformi državne uprave i pravosuđa zabeležen je samo ograničen progres, ocenila je Evropska komisija u godišnjem izveštaju.\nU sažetku dela izveštaja koji se odnosi na političke kriterijume, piše da su srpski parlament i politički subjekti započeli međupartijski dijalog "sa ciljem postizanja širokog partijskog konsenzusa o reformama vezanim za EU, što je od ključne važnosti za napredak zemlje na putu u EU".\n"Međutim, politička klima je tokom izveštajnog perioda ostala polarizovana", navodi se u izveštaju koji pokriva period od juna 2020. do juna 2021.\nDodaje da svi politički akteri, da bi proces bio uspešan, moraju da deluju konstruktivno i u dobroj veri i sprovedu mere koje su u septembru 2021. tokom međupartijskog dijaloga identifikovali posrednici iz Evropskog parlamenta i Skupštine Srbije".\nSporazum o normalizaciji sa Kosovom hitan i ključan za napredak ka EU\nEvropska komisija pozvala je Srbiju da uloži dodatne napore u sprovođenje svih ranije postignutih sporazuma sa Kosovom i doprinese postizanju sveobuhvatnog pravno obavezujućeg sporazuma o normalizaciji odnosa koji je hitan i ključan za napredak i Srbije i Kosova na evropskom putu, navodi se u izveštaju.\nU sažetku izveštaja podseća se da je, kada je reč o normalizaciji odnosa sa Kosovom, nastavljen dijalog uz posredovanje EU, da su održani sastanci na visokom nivou 15. juna i 19. jula i tri sastanka na nivou glavnih pregovarača, kao i da su obe strane imenovale nove pregovaračke timove i glavne pregovarače.\nKada je reč o spoljnoj politici, Evropska komisija ocenjuje da su "sveukupni obrasci Srbije u usklađivanju sa zajedničkom spoljnom i bezbednosnom politikom EU ostali uglavnom nepromenjeni" ali i da je Srbija u posmatranom periodu preduzela "jedan broj akcija u suprotnosti sa spoljnopolitičkim pozicijama EU".\nUsklađenost sa izjavama visokog predstavnika u ime EU i odlukama Saveta porasla je do avgusta 2021. na 61%, sa 56% koliko je bila 2020, navodi se.\nVerbalni napadi, pretnje i nasilje nad novinarima i dalje zabrinjavajući\nSrbija je u oblasti slobode izražavanja ostvarila "ograničeni napredak", a verbalni napadi, pretnje i nasilje nad novinarima i dalje izazivaju zabrinutost, navodi se u izveštaju Evropske komisije.\n"Međutim, nastavljeni su verbalni napadi visokih zvaničnika na novinare, a i dalje postoji zabrinutost zbog pretnji i nasilja", navodi se u izveštaju koji će danas biti predstavljen članovima Spoljnopolitičkog odbora Evropskog parlamenta (AFET).\n"Ukupno okruženje za nesmetano ostvarivanje slobode izražavanja treba dodatno ojačati u praksi", ocenjeno je u izveštaju.\nU delu izveštaja koji se odnosi na osnovna prava ocenjeno je da Srbija ima zakonodavni i institucionalni okvir za njihovo ostvarivanje, ali da je potebno osigurati da se taj okvir "dosledno i efikasno primenjuje".\n"Potrebno je ojačati institucije za ljudska prava i garantovati njihovu nezavisnost, između ostalog raspodelom neophodnih finansijskih i ljudskih resursa", navodi se u izveštaju.\nSrbija u borbi protiv organizovanog kriminala treba da promeni pristup i fokusira se na slučajeve "visokog profila" koji za cilj imaju razbijanje velikih i međunarodnih organizacija i oduzimanje imovine, umesto na manje i srednje važne predmete, navodi se.\nU dokumentu se navodi da je broj osuđujućih presuda za organizovani kriminal smanjen u odnosu na 2019.\n"Srbija treba da poveća napore da otkloni te nedostatke i pojača sprečavanje i suzbijanje korupcije", navodi se u sažetku izveštaja Evropske komisije.\nSrbija je, kada je reč o ekonomskim kriterijumima za članstvo u EU, postigla određeni napredak i umereno je ili na dobrom nivou pripremljenosti za razvoj funkcionalne tržišne ekonomije, ocenjuje se u sažetku godišnjeg izveštaja Evropske komisije.\nU dokumentu se ukazuje na izazove pred malim i srednjim preduzećima u Srbiji, na sporu reformu javne adminstracije i državnih preduzeća, na i dalje snažno prisustvo države u ekonomiji, nerazvijen privatni sektor.\n"Međutim, ostale važne strukturne reforme javne administracije i državnih preduzeća i dalje sporo napreduju, čime se prolongira dugotrajna neefikasnost", navodi se i ukazuje da nije bilo napretka sa jačanjem fiskalnih pravila.\nU sažetku izveštaja Evropske komisije ističe se da je "otisak" države u ekonomiji i dalje snažan i da je privatni sektor nedovoljno razvijen i ometan slabostima u vladavini prava, posebno korupcijom i neefikasnim pravosuđem i na polju sprovođenja poštene konkurencije.\nvladavina prava. mediji


Djurić: Sraman potez Prištine\nBeta 9. maja 2017. 14:30\nDirektor Kancelarije za Kosovo i Metohiju Marko Djurić izjavio je danas da je odluka Prištine da mu ne dozvoli da na Dan pobede nad fašizmom poseti Kosovo sraman potez i ozbiljan udarac procesu normalizacije odnosa.\n„Odluka privremenih institucija samouprave u Prištini da mi uskrati mogućnost da u Kosovskoj Mitrovici prisustvujem obeležavanju Dana pobede nad fašizmom je sraman potez, kojim je iskazan jasan stav, ne samo prema normalizaciji odnosa, već i prema današnjem prazniku“, naveo je Djurić u pisanoj izjavi.\nOn je dodao da je samovoljom Prištine zadat još jedan ozbiljan udarac procesu normalizacije odnosa i nastojanjima da se na Kosovu i Metohiji stvori multietničko društvo na tradicijima demokratije i antifašizma.\n„Dan pobede nad fašizmom je povod da civilizovan svet iskaže svoj otklon od ideologija mržnje i zla, a oni koji to danas sprečavaju iskazaju svoj otklon od civilizovanog sveta i vrednosti koje on deli“, rekao je Djurić.\nPrema njegovim rečima, niko ne može da spreči gradjane Srbije da s ponosom neguju svoju antifašističku tradiciju i sećanje na žrtve koje je podneo oslobadjajući od nacizma i fašizma svoju zemlju, pa i one koji su tokom Drugog svetskog rata bili na strani ideologije zla.\n„U nadi da će i uticajni medjunarodni predstavnici na Kosovu i Metohiji iskazati jasan stav prema današnjoj anticivilizacijskoj odluci Prištine, gradjanima Srbije na Kosovu i Metohiji čestitam Dan pobede nad fašizmom“, rekao je Djurić.


Topla dobrodošlica za toplotne pumpe u Danskoj-Grejanje.com\nNovi podaci istraživanja danske agencije za energetiku “Danish Energy Agency” pokazuju da raste naklonost ka toplotnim pumpama u toj zemlji. Najmanje 98% anketiranih je zadovoljno sa svojim toplotnom pumpama, načinom na koji se implementiraju i naravno uštedi koju obezbeđuju. 90% ispitanih izjavilo je da su njihove toplotne pumpe veoma jednostavne za rukovanje.\nUšteda koja se može postići sa toplotnim pumpama, u poređenju sa sistemima grejanja na naftu, gas, ugalj i struju ima termodinamičko objašnjenje. Sa prethodno navedim sistemima jedan džul uložene energije proizvodi 1 džul toplote što predstavlja onos 1 prema 1. Sa toplotnim pumpama, jednim džulom uložene energije može se dobiti otprilike četiri puta više. Ovaj odnos zavisi i od tipa toplotne pumpe.\nDo danas u Danskoj instalirano je 40.000 toplotnih pumpi koje kao izvor toplote koriste vazduh ili zemlju.


Vašington poziva London da odustane od sporazuma sa Iranom - Televizija K3\nVašington poziva London da odustane od sporazuma sa Iranom\nAmerika je od Velike Britanije zatražila da odustane od podrške nuklearnom sporazumu postignutom 2015. godine sa Iranom i da udruži snage sa Vašingtonom kako bi se suprostavili globalnoj prijetnji koju, kako Bijela kuća smatra, Teheran predstavlja.\nUprkos protivljenju evropskih saveznika, američki predsjednik Donald Tramp je u maju povukao SAD iz sporazuma postignutog između svjetskih sila i Irana prema kojem su ukinute sankcije, a Teheran je zauzvrat ograničio svoj nuklearni program.\nOd tada, Britanija, Francuska i NJemačka pokušavaju da održe sporazum u životu, dok je Tramp uveo nove sankcije, navodeći da je neophodno postići širi i uravnoteženiji dogovor.\nAmerički ambasador u Britaniji Vudi DŽonson kritikovao je Teheran je finansira razne strane u sukobima u regionu i vrši štetne aktivnosti umjesto da investira u svoju ekonomiju.\nPrema njegovim riječima, Iran treba da sprovede opipljivije i postojanije promjene kako bi imao ponašanje “normalne države”.\n“Do tada, Amerika će pojačavati pritisak i želimo da Britanija bude na našoj strani. Vrijeme je da se odstupi od sporazuma iz 2015. godine. Tražimo od Britanije da iskoristi svoj značajniju diplomatsku moć i uticaj te da nam se pridruži u organizovanim naporima ka jedinstvenom i sveobuhvatnom dogovoru”, naveo je DŽonson u članku za “Sandej telegraf”.\nBitanski Forin ofis je podsjetio na komentare ministra za Bliski istok Alistera Barta koji je prošle sedmice odbacio mogućnost da će London slijediti Ameriku.\nBart je naglasio da je sporazum važan dio regionalne bezbjednosti i da, sa EU, Vlada pokušava da zaštiti britanske kompanije od američkih sankcija u poslovanju sa Iranom.


Povodom Dana grada Sombora održan koncert benda "Lexington" - www.025.rs\nwww.025.rs / NASLOVNA / Povodom Dana grada Sombora održan koncert benda “Lexington”\nGrad Sombor je nizom kulturno-sportskih manifestacija obeležio svoj praznik. U petak 15. februara, povodom Dana državnosti Republike Srbije i Dana grada Sombora u organizaciji grada Sombora i Turističke organizacije grada, održan je koncert benda „Lexington“.\nNa popularnom Ćelavom trgu, tj. Trgu Svetog Trojstva pred velikim brojem građana Sombora nastupio je ovaj bend i uz prepoznatljive note njihovih hitova pevali su i mladi i stariji, a publika je zaista bila šarolika.\nLepo februarsko veče poslužilo je organizatorima ali i svim gostima iz grada i okolnih mesta da provedu jedno lepo veče u čast Dana grada Sombora i Dana državnosti Republike Srbije.\nTags: bend lexington, Dan državnosti, Dan grada Sombora, manifestacije, svečanosti\n110 godina od nastanka pesme „Santa Maria della Salute“


Kreativni centar – Page 11 – Bookvar\nU izdanju Kreativnog centra objavljen je roman Mi ostali samo živimo ovde Patrika Nesa. U ovoj knjizi autor se poigrao žanrom i tim potezom očarao istovremeno i ljubitelje fantastične književnosti i one koji to...\nTrinaesti međunarodni dečji festival Vezeni most završen je 29. oktobra u Tuzli. Tada je dodeljen Mali princ – nagrada za najbolju dečju knjigu u regionu (Srbija, Hrvatska, Crna Gora i Bosna i Hercegovina) obja...\nTribina “Značaj slikovnica za decu” na štandu Kreativnog centra\nU petak, 28. oktobra sa početkom u 14 časova na 61. Međunarodnom sajmu knjiga, u Sali Ivo Andrić (Hala 1a) u organizaciji izdavačke kuće Kreativni centar biće održana tribina "Značaj slikovnica za decu". Ova...\nSajamska izdanja Kreativnog centra\nNa ovogodišnjem 61. Međunarodnom beogradskom sajmu knjiga Kreativni centar predstaviće više od 70 novih i originalnih izdanja. Urednički timovi Kreativnog centra, u saradnji s vodećim domaćim i stranim pis...\nKreativni centar na Međunarodnom sajmu knjiga u Frankfurtu\nKreativni centar učestvovaće jedanaesti put samostalno na Međunarodnom sajmu knjiga u Frankfurtu koji počinje danas i traje do 23. oktobra 2016. Na toj najvećoj i najznačajnijoj izdavačkoj manifestaciji na s...\nMatematika 2. Udžbenik i radna sveska za drugi razred osnovne škole autorke Vesne Rikalo, u izdanju Kreativnog centra, jedina su izdanja iz Srbije koja su se našla u najužem izboru za ovogodišnju Nagradu Najbol...\n“Srpske narodne umotvorine” knjiga posvećena narodnom stvaralaštvu\nU okviru popularne edicije Pustolovine nedavno je objavljena peta knjiga koja zaokružuje seriju posvećenu srpskom narodnom stvaralaštvu. Nakon već dobro poznatih raskošnih knjiga Srpske narodne bajke, Sr...


INFO ::: Saopštenja - STRANA 2 > Kome preti Tomislav Nikolić\nKome preti Tomislav Nikolić\nHelsinški odbor za ljudska prava u Srbiji najoštrije osuđuje izjavu predsednika Republike Tomislava Nikolića, da bi u slučaju da zvanični Beograd prizna Kosovo, „došlo do građanskog rata“. Pri tome je irelevantno da li je izjava u funkciji ponovne homogenizacija nacije na kosovskom pitanju uoči novih izbora, ili pak nagoveštava razdor u vladajućoj partiji.\nPokušaj stvaranja konsenzusa na lažnim tvrdnjama da je Evropska unija (EU) nedavno u Brislu postavila nove uslove Srbiji, tražeći od nje da prizna Kosovo, su opasan falsifikat i zamajavanje srbijanske javnosti. Ti uslovi dogovoreni su prvim Briselskim sporazumom još pre više od dve godine.\nŠta proizlazi iz Nikolićeve izjave? Da je on, kao predsednik Republike i vrhovni komandant oružanih snaga spreman da upotrebi silu protiv onih koji bi bili spremni da priznaju nezavisnost Kosova. Činjenica da je u ovom slučaju reč o ubedljivoj manjini, posve je nevažna. Ono što je važno jeste da je oponentima zvanične politike izrečena pretnja upotrebom oružane sile i da je sila uvedena u politički prostor i javni govor.\nPredsednik svojim izjavama, stvara ne samo neprijateljski kontekst rešavanja kosovskog pitanja, nego i obračuna s oponentima. Najpre, zbog toga što ovakvim izjavama Tomislav Nikolić sužava prostor za politički dogovor sa predstavnicima Kosova; drugo, zato što najavljuje prekid pregovora sa EU; treće, što Srbiju okreće ka Rusiji; četvrto, što time otvara prostor za radikalizaciju na unutrašnjoj sceni; peto, što time političke aktere tera da se na javnoj sceni repozicioniraju kao patriote i izdajnici; šesto, što time suspenduje unutrašnje reforme i Srbiju gura u ambis.\nPodsećanja radi, pozorišni reditelj Kokan Mladenović je nedavno, zbog izjave da će Srbija završiti u nasilju, bio na meti besomučne medijske kampanje.\nHelsinški odbor očekuje i traži od predsednika Republike da vodi računa o realnosti, kao i o ceni politike koju vodi. Traži od njega odgovornost i odricanje od nacionalističkih tlapnji i mitova koji Srbiju vode u propast.


"UNAPREĐENJE EFIKASNOSTI PRAVOSUĐA": Projekat, koji finansira Evropska unija, doprineo smanjenju broja starih predmeta, ujednačavanju sudske prakse, pojednostavljenju administrativnih procedura u sudovima i tužilaštvima, ravnomernoj raspodeli predmeta među sudijama, unapređenju baze sudske prakse...\nBlizu 1,7 miliona starih izvršnih predmeta rešeno je u proteklih godinu i po dana zahvaljujući projektu "Unapređenje efikasnosti pravosuđa" i primeni novog Zakona o izvršenju i obezbeđenju ("Sl. glasnik RS", br. 106/2015 i 106/2016 - autentično tumačenje), koji se primenjuje od 1. jula 2016. godine, izjavila je ministarka pravde Nela Kuburović.\nProjekat "Unapređenje efikasnosti pravosuđa", koji finansira Evropska unija omogućio je i niz merljivih i konkretnih rezultata u različitim oblastima pravosuđa, istakla je ministarka na konferenciji povodom okončanja tog projekta koji je trajao od februara 2016. godine.\n"Zahvaljujući primeni novog Zakona i saradnji sa projektom do danas ima rešeno blizu 1.7 miliona starih izvrsnih predmeta, što svakako doprinosi boljoj statistici i omogućuje efikasnije postupanje sudova i svim materijama", istakla je ministarska pravde.\nRekla je da su ostvareni i drugi rezultati, pre svega u unapređenju medijacije i alternativnih načina rešavanja sporova i unapređenju elektronske razmene podataka, koja će sudijama, tužiocima, javnim izvršiteljima i javnim beležnicima omogućiti da u realnom vremenu dobijaju konkretne podatke od nadležnih organa.\n"Proteklo je skoro tri godine od početka primene Zakona o posredovanju u rešavanju sporova ("Sl. glasnik RS", br. 55/2014) i statistika ukazuje da su neophodne veće, koordinirane intervencije da bi sistem zaživeo i trend povećanja priliva prvostepenih parničnih predmeta konačno opao", rekla je Kuburović.\n"Dok se to ne ostvari, Srbija neće biti u mogućnosti da privuče onakav nivo investicija koji potreban za ekonomski oporavak i rast", rekao je Milojević na konferenciji.\nPomenuti projekat je kako je ukazao, doprineo kako smanjenju broja starih predmeta, tako i ujednačavanju sudske prakse, pojednostavljenju administrativnih procedura u sudovima i tužilaštvima, ravnomernoj raspodeli predmeta među sudijama, unapređenju baze sudske prakse...\nŠef Delegacije EU u Srbiji Sem Fabricio istakao je da je EU podržala sa četiri miliona evra ovaj projekat, kroz koji su da su za manje dve godine postignuti impresivni rezultati.\nNajavio je da je Delegacija EU je spremna da nastavi podršku i u 2018. godini kroz drugi sličan projekat, te poručio da je unapređenje efikasnosti pravosuđa samo jedna od komponenti reforme pravosudnog sistema, a da je za vladavinu prava neizostavno bitna i nezavisnost sudstva, transparentnost, merljivost rezultata i kvaliteta rada.\n"Podržavam srpske vlasti da nastave još dublje i šire u reforme jer je vladavina prava ključna za članstvo u Evropskoj uniji", napomenuo je Fabricio.


DSS poziva Nikolića da spreči saradnju sa NATO – PodrinjeINFO\n832 Views February 16, 2016 No Comments\tSrbija PodrinjeINFO\nDemokratska stranka Srbije (DSS) ocenila je danas da je sporаzum Vlade Srbije i NATO o saradnji u oblasti logističke podrške “vrlo opаsаn”, kao i da ga NATO može zloupotrebiti i pozvala predsednikа Srbije Tomislаvа Nikolićа dа ne potpiše ukаz o proglаšenju tog zаkonа.\n“Zа IPAP sporаzum predsednik Vlаde ne može dа prebаcuje odgovornost nа druge ili prethodne vlаsti, jer je on potpisаn mаrtа 2015. godine, а rаtifikovаn 12. februаrа 2016 godine”, saopštio je DSS.\nKako se navodi, “grаđаnimа nije omogućemo dа sаznаju dа je usvojenim sporаzumom NATO-u dozvoljeno dа imа pristup svim držаvnim i privаtnim objektimа kаdа on to zаtrаži, omogućen im je prelаz preko teritorije Srbije, bez plаćаnjа porezа, putаrinа ili bilo kojih drugih dаžbinа, а njegovim vojnicimа se gаrаntuje imunitet u odnosu nа krivičnа i prekršаjnа delа”.\nPredsednik Vlade Srbije Aleksandar Vučić izjavio je danas da je Srbiji potreban NATO, kao saveznik da bi sačuvala srpski narod na Kosovu i Metohiji. Vučić je na konferenciji za novinare rekao da je Srbija vojno neutralna i da hoće najbolje odnose sa Rusijom i NATO-om, kao i da će štititi svoju neutralnost.


KNJAŽEVČANIN U ELITI SRPSKOG SLIKARSTVA – MEDIJA CENTAR BOR );\nKNJAŽEVČANIN U ELITI SRPSKOG SLIKARSTVA\nU galeriji Narodnog muzeja u Knjaževcu, pred oko 200 posetilaca iz ovog mesta i Timočke krajine, otvorena je samostalna izložba slika i crteža akademskog slikara Dragoslava Živkovića. Otvarajući izložbu, Srbislav Đorđević, direktor knjaževačkog Zavičajnog muzeja rekao je da ova kuća upravo obeležava četiri decenije postojanja, a da je Živković priznati srpski i svetski umetnik koji živi i radi u zavičajnom Knjaževcu. Njegove slike, stvarane poslednjih 30 godina, nalaze se u privatnim kolekcijama i gelarijama širom sveta. Govoreći o autoru, Dušica Živković, pomoćnik minister za kulturu rekla je da Živković “stvara dela za večnost” i da je odavno u eliti srpskog slikarstva.\nIzložba će biti otvorena do 28. decembra.


BANJALUKA, Nastavljena je saradnja Republike Srpske i Nižnjenovgorodske oblasti. Dogovori iz maja se realizuju, a prave se i novi planovi sa privrednicima i kompanijama iz Srpske. Da se sadranja odvija punom parom govori i činjenica da je ovo treći susret ove dvije delegacije u posljednja četiri mjeseca.\nRusi poručuju da su spremni da na tržište Srpske dostave razne proizvode, ali i da na njihovom tržištu ima mjesta za proizvode iz Srpske.\n“Takođe je izražen interes da ubrzo nakon današnje posjete da se radi na formiranju zajedničkih preduzeća za one kompanije koje na taj način žele saradnju, zatim da se povežu kompanije i da uđu u međusobnu razmjenu svojih poslovnih aktivnosti, oni koji bi željeli na taj način da posluju”, kaže Petar Đokić ministar industrije, energetike i rudarstva RS.\n“Danas smo konkretno na sastanku govorili o mogućnosti stvaranja zajedničkih kompanija kako na teritoriji Republike Srpske tako i na teritoriji Nižnjenovgorodske oblasti, idemo aktivno u tome pravcu i danas smo dali cijeli niz prijedloga o zajedničkim projektima”, kaže Evgenij Ljuljin vicegubernator Nižnjenovgorodske oblasti.\nO zajedničkim projektima govorilo se i u Privrednoj komori Srpske. Mjesta za saradnju, kažu, još ima, posebno kada se uzme u obzir da je u prvih pola godine ukupan obim spoljnotrgovinske razmjene Srpske sa Rusijom iznosio 349 miliona KM, ili 8,1 odsto od ukupne razmjene sa inostranstvom.\n“Očekujem da ćemo danas u ovim konkretnim razgovorima nakon privrednih potencijala biti u prilici da naši privredni subjekti direktno razgovaraju sa predstavnicima i privrednim društvima iz Nižnjenovgorodske oblasti i ovdje”, kaže Dragica Ristić direktor Privredne komore RS.\n“Stavili smo između sebe ambiciozne ciljeve da za vrlo ograničen i kratak rok prođemo izuzetno intenzivan tok ekonomske saradnje”, dodaje Ljuljin.\nDa bi dogovori što brže bili ostvarivani, plan je i da se radi na formiranju kancelarije ili predstavništva Srpske u ovom dijelu Rusije, ali i da Nižnjenovgorodska oblast dobije svoju kancelariju u Srpskoj. Delegacija iz Rusije obišla je i temelje rusko-srpskog centra. ATV\nTagovi: Nižnjenovgorodske oblastsaradnjavlada srpske


Autodesk promene u licenciranju - Extreme doo\nAdobe Creative Cloud for Teams PRO\nAutodesk promene u licenciranju\nAutodesk je najavio promene u politici licenciranja softvera, koje će se odnositi na ukidanje nadogradnje (Upgrade licenci). Ubuduće će korisnici moći da preuzimaju nove verzije softvera samo ukoliko imaju kupljenu pretplatu (Subscription) za postojeću licencu. Sve licence starije od aktuelne verzije bez odgovarajuće pretplate neće imati mogućnost nadogradnje. Korisnici ovih licenci će kao opciju imati samo kupovinu potpuno nove licence, koje su višestruko skuplje od nadogradnje postojećih.\nAutodesk ostaje dosledan svojoj dosadašnjoj politicii u kojoj Subscription ostaje najisplativiji a ubuduće i JEDINI metod za nadogradnju softvera. Na ovaj način ostvaruje se ušteda do 50% u poređenju sa standardnom procedurom i takođe omogućava pristup resursima za učenje, Autodesk 360 Cloud servisima i Autodesk tehničkoj podršci.\nNabavka pretplate je moguća samo ukoliko posedujete aktuelnu verziju softvera, inače je potrebno izvršiti nadogradnju postojeće licence i uz to kupiti pretplatu. U skladu sa ovim promenama Autodesk je pokrenuo promotivnu akciju. Više o akciji možete saznati na sledećoj strani.\nU navedenom periodu se očekuje i primena novog modela licenciranja koja podrazumeva iznajmljivanje licence za određeni alat na kvartalnom, polugodišnjem i godišnjem nivou. U poređenju dva modela licenciranja (iznajmljivanje i stalne licence) finansijski je isplativiji model stalne licence i Subscription ugovora između vaše kompanije i Autodesk-a.\nNaš savet je da uradite analizu licenci koje posedujete i da pokušate da obezbedite budžet koji će Vam omogućiti da reagujete u pravom momentu na pravi način, a od Extreme tima možete očekivati sve relevantne informacije u što kraćem roku ukoliko kontaktirate našeg Savetnika za licenciranje.


Američki senator sprema nacrt zakona o sankcijama zbog Navaljnog - Sputnjik Srbija\n22:10 02.02.2021 (osveženo 22:14 02.02.2021) Preuzmite kraći link\nAmerički republikanski senator Mit Romni saopštio je da će nakon presude ruskog suda u slučaju Alekseja Navaljnog ove sedmice predstaviti američkom Senatu nacrt zakona o uvođenju sankcija protiv „odgovornih lica“.\n„Ove sedmice ćemo predstaviti nacrt zakona kako bi se uvele sankcije odgovornim za te postupke (odluka suda o zatvorskoj kazni za Navaljnog)“, napisao je Romni na Tviteru.\nNešto kasnije, portparol američkog Stejt departmenta Ned Prajs saopštio je da će Sjedinjene Američke Države uzeti u obzir situaciju sa Aleksejom Navaljnim prilikom formulisanja politike prema Rusiji.\n„Planiramo da veoma pažljivo pratimo pogoršanje situacije sa ljudskim pravima u Rusiji, posebno ono što se desilo sa gospodinom Navaljnim, sa masovnim hapšenjima onih koji su smelo izašli na ulicu nakon njegovog hapšenja. Naravno, sve ćemo to uzeti u obzir prilikom određivanja odgovarajućeg pravca delovanja prema Rusiji“, rekao je Prajs.\nPrema njegovim rečima, SAD rade na proceni navodnih ruskih pretnji i rezultati se mogu uskoro očekivati. Prajs se istakao da se „radi veoma brzim tempom“.\nPrajs je nabrojao niz optužbi protiv Rusije, uključujući hakerske napade, slučaj Alekseja Navaljnog, „mešanje u izbore“ i navodno nagrađivanje Talibana za ubistva američkih vojnika u Avganistanu i podsetio je da SAD proučavaju odgovor na njih. Rusija negira sve te optužbe.\nPrethodno je portparolka Ministarstva spoljnih poslova Rusije Marija Zaharova izjavila da je Moskva spremna za ravnopravan dijalog sa SAD i da dve zemlje imaju mnogo sfera za saradnju.\n„Mi smo najveće zemlje na svetu koje su odgovorne, između ostalog, i za održavanje stabilnosti i bezbednosti. Imamo mnogo pitanja i sfera za saradnju, ali samo na ravnopravnoj osnovi uz međusobno poštovanje“, poručila je Zaharova, prenela je televizija RBK.\nSud u Moskvi je zamenio danas uslovnu kaznu zatvora Alekseju Navaljnom na zatvor od 3,5 godine, po predmetu "Iv Roše". Razlog za ovu odluku je to što se opozicionar prošle godine nije javljao na pozive inspekcijske službe. Nakon toga su zapadne zemlje pozvale Rusiju da oslobodi Navaljnog. Portparolka Ministarstva spoljnih poslova Rusije Marija Zaharova pozvala je Zapad da se ne meša u pitanja suverene zemlje.


Predsednik Srbije Tomislav Nikolić kaže da je Evropski parlament, verovatno zbog izbora u Hrvatskoj, počeo da kinji Srbiju. Hag i Vojislav Šešelj se bore jedan protiv drugog i Srbija nema veze sa tim, istakao je Nikolić.\nGostujući u emisiji "Upitnik", predsednik Tomislav Nikolić je istakao da mu se čini da bi Evropa želela da Srbija sudi Vojislavu Šešelju i da su se izgubili u tom sporu, u toj zavrzlami koju su sami napravili.\n"Bore se Hag i Šešelj jedan protiv drugog, šta su se dogovorili i kakav im je plan ne znam, Srbija sa tim nema veze", rekao je predsednik.\nPrema Nikolićevim rečima, Evropski parlament počeo je da "nešto kinji Srbiju", verovatno zbog izbora u Hrvatskoj, jer kako kaže, drugi razlog ne postoji.\n"Srbija svesno ide evropskim putem iako zna koliko je to teško i koliko će to odricanja da prouzrokuje. Gledamo da svaki od tih teških poteza ubažimo, da otvaramo vrata kako bi dokazali da zaslužujemo da budemo u tom okruženju", rekao je Nikolić.\nNikolić je istakao da Srbija nema obavezu da komentariše izjave svojih građana posebno onih koji u politici ništa ne znače.\n"Šešelj se uopšte nije snašao u Srbiji. Očekivao je vatru svojih obožavalaca i euforiju izliva", rekao je Nikolić i dodao da instiktivno i sam želi da se vrati i napravi predstavu, ali Srbija ne želi predstave.\nNikolić je podsetio da je kum Šešeljevih unuka i napomenuo da "taj čovek ne može da uradi i izgovori onoliko koliko ja mogu da istrpim".\nPrema oceni Nikolića, odnosi sa Hrvatskom nisu "u ledenom dobu", jer su dve zemlje na dobrom putu, iako će "još vode proteći Savom".\nTreba sačekati da prođu izbori i tada će se Hrvatska okrenuti partnerstvu sa Srbijom, kaže Nikolić.\nPredsednik Srbije je rekao da je već mesecima ukazivao na mogućnost da izgradnja "Južnog toka" bude obustavljena, ali smatra da štete nisu tolike kolike bi bile da Srbija uvede sankcije Rusiji.\nNikolić je rekao da su nerealne priče da će Srbija moći da se poveže preko Turske, Grčke i Makedonije, a daleko je da će to biti značajan izvor prihoda koliko bi doneo "Južni tok".\nTo podrazumeva, jer je u EU većina priznala nezavisnost Kosova, da bi i mi trebalo da se složimo sa tim.\n"Rekao je doslovno - mi vas sa nerešenim problemom nećemo, preneo je Nikolić ono što mu je Han rekao.\n"Ako se nastavi ovako sa ubiranje prihoda mislim da te mere neće biti tako rigorozne. Mi imamo mnogo bolje prihode nego što smo očekivali i sa mnogo optimizma čekamo 2015, a još više optimizma 2016. godinu", rekao je Nikolić.\n"Ja sam tu da pomognem kada je napotrebnije, i na dobrom smo putu da se reši spor sa advokatima", istako je predsednik.


Proizvodi stranih firmi dominiraju u radnjama širom BiH | Poslovnisvijet\nProizvodi stranih firmi dominiraju u radnjama širom BiH\nVeliki prehrambeni proizvođači iz regiona i Europe su na liderskim pozicijama u BiH kada su zastupljenost i udio tržišta u pitanju, dok domaće kompanije pokušavaju da im koliko-toliko pariraju.\nPokazuju to podaci Euromonitora, kompanije za istraživanje tržišta, ali i svakodnevne slike iz prodavnica i marketa.\nU kategoriji supa, soseva, preliva i začina dominira jedna hrvatska firma, koja na domaćem tržištu supa ima udio od čak 50 posto u ovoj godini, što pokazuje i visok nivo lojalnosti potrošača tom brendu. Još jedna hrvatska firma je daleko ispred ostalih kada su u pitanju pakovanja prerađenog voća i povrća u BiH, sa udjelom od 46 posto.\nStrani proizvođači su u boljoj poziciji jer su spremni da investiraju i dobiju premiju od pozicioniranja na polici.\n“Jednostavno, naša preduzeća teško se probijaju na tržište jer nemaju resursa za kampanju, za razvoj industrije kako bi ulagali u proizvodnju i kako bi onda cijena koštanja tih proizvda bila niža. Oni bi mogli da pariraju bar povoljnijim cijenama u odnosu na inostrane proizvode, ako već ne mogu tradicijom. Ipak firme nemaju dovoljno kapaciteta za razvoj u tom pravcu i to je jedan od razloga za ovakvo stanje na tržištu, jer strane kompanije zaista imaju kapacitet da oklope naše tržiše i tako ugroze domaću proizvodnju”, kazao je ekonomista Duduković.\n“Moramo jačati svijest o domaćoj proizvodnji i proizvodima, jer imamo primjere domaćih proizvoda koji su kvalitetni i koji u punom kapacitetu mogu zamijeniti inostrane proizvode i firme koje su sada liderske na ovom području, a da tako jačamo našu privredu i budžet”, naglašava Duduković, dodajući da nam upravo nedostaje taj segment jačanja privrede kroz animiranje građane o značaju potrošnje vlastitih proizvoda.\nMurisa Marić iz udruženja potrošača „DON“ iz Prijedora napominje da naši kupci i dalje imaju mišljenje kako su proizvodi iz regiona ustvari domaći, a ne strani.\n“Ne možemo zaboraviti činjenicu ovog regiona, da smo mi sa Hrvatskom, Srbijom, Makedonijom skoro do jučer bili jedna država. Zato naš potrošač ima percepciju da je sve to domaće, kada kupuje proizvod iz bilo koje zemlje iz regiona, premda su to sve zasebne države”, govori Marić.\nVelike kompanije na našem tržištu, dodaje Murisa Marić, upravo zbog velike rasprostranjenosti u mnogo država imaju mogućnost da “diktiraju cijene, gratise, akcije i ostalo, dok naši proizvodi još ne mogu da stignu takvu utakmicu“. Domaći proizvodi su se izborili za mjesto na polici po velikim trgovačkim centrima, ali prodaju sada diktira cijena.\n“Platežna moć stanovništva je niska, veliki je procenat građana sa najnižom platom i logično je da će oni tražiti jeftinije proizvode. Treba vremena da razvijamo svijest građana zbog čega kupujemo domaći proizvod i da podržimo naše privrednike kako bi i oni mogli biti u tržišnoj utakmici, kako bi bili nešto jefitniji i kako bismo onda kupovali te proizvode. Moraju se organizirati neke drugačije kampanje zašto je naše domaće bolje, kako bismo zaštitili svoju privredu. To mora biti svakodnevna priča, kao i sve druge reklame koje redovno bombarduju javnost, a ne samo okrugli stolovi sa privrednicima”, zaključila je Murisa Marić.\nInteresantno je, kaže Predrag Duduković, da neke domaće firme nisu zastupljene na našem tržištu, ali su zato našle svoje mjesto kod stranih kupaca.\n“Uvijek ima firmi koje čak lakše uspiju na inostranom tržištu, nego kod nas. Neke domaće firme imaju izvoz od čak 90 posto i njih čak i ne interesuje domaće tržište, jer je prebukirano. Oni kapacitete koje imaju koriste za proboj na ino tržište, koje je šire i jer je tamo veća kupovna moć, pa su manje zastupljeni kod nas”, pojašnjava Duduković.\nOznake:BIHDomaći proizvodiEKONOMISTIPROIZVODISTRANI PROIZVODI\nPrethodna : Općina Ključ traži novog investitora za Drvnu industriju Sanica\nSlijedeća : Dolar pao nakon tri sedmice rasta, bitcoin u silaznoj putanji


Dodik: Državljanstvo Republike Srpske sa Srbije nije put u iseljenje\nDušebrižnici su počeli odmah da viču kako je dvojno državljanstvo Republike Srpske sa Srbijom put u iseljenje. Nije put u iseljenje, poručuje srpski član Predsjedništva BiH. Podsjetio je Milorad Dodik i da mnogo ljudi iz Republike Srpske ima državljanstvo Srbije, među kojima je i on sam.\nMi pripadamo srpskom narodu i to se potvrđuje kroz dvojno državljanstvo. Mi smo Srbi, mi nismo bosanski Srbi, naglasio je Dodik. Na “podizanje prašine” u vezi s mogućim dvojnim državljanstvom Srbije i Republike Srpske, Dodik odgovara da je ono potrebno, jer se, kako kaže, radi o integraciji i međunarodnim standardima, te podsjeća da se u EU to radi na svakom koraku. I predsjednik Srbije Aleksandar Vučić je, tvrdi srpski član Predsjedništva, korektan i pozitivan po tom pitanju.\n“Srbija nas doživljava kao dio sebe i zato mi hoćemo i govorimo i zato sam sada ovdje malo ministra maltretirao i rekao, dajte nam to državljanstvo. Čim se rodim, hoću da budem državljanin Srbije, nemojte nam to ne dati! Ostajemo ovdje, ali hoćemo da budemo državljani Srbije. Nismo mi bosanski Srbi, mi smo Srbi, oni Srbi koji su u svoju slobodu unijeli mnogo žrtava, oni Srbi koji su zagledani u Srbiju, koju možda i više vole nego neki ljudi koji žive u Srbiji”, kaže srpski član Predsjedništva BiH, Milorad Dodik.\nDa se ovo pitanje godinama potencira, te da je mnogo važno da se realizuje u kratkom roku, poruka je predsjednika Republike Srpske. Željka Cvijanović kaže da je u tom smislu Srpska napravila značajna poboljšanja, s obzirom na to da se ranije na dobijanje državljanstva čekalo jako dugo.\n“Skraćeni su rokovi, ubrzane su procedure, našim građanima je bilo mnogo lakše nego ranije da dođu do državljanstva i kraće i brže, ali evo ova prilika da dobijete automatsko priznanje državljanstva, apsolutno je nešto što nas raduje. Mnogo godina pričamo da je to jako važno. To će značiti, zaista, prvo u nekom i populacionom, i nacionalnom i svakom smislu, definitivno, značiće i pokazaće se dodatna snaga”, kaže Željka Cvijanović, predsjednik Republike Srpske.\nOva inicijativa je naišla na podršku Srpske napredne stranke u Srbiji. O tome bi uskoro trebalo da se priča na najvišem nivou, tvrdi potpredsjednik Glavnog odbora SNS-a. Miloš Vučević kaže da je za takvu izmjenu postojećeg zakona, te da nema apsolutno nijednog razloga da se takvo nešto ne uredi. Hrvatska je, kaže, uradila nešto slično, ali i Mađarska koja je to pravo dala svim Mađarima koji su rođeni na teritoriji nekadašnje Austrougarske. Zašto onda ne bi i Srbija, zaključuje Vučević.